Autismoa duten haurren guraso taldea sortu dute Zumaian - Zumaia - Baleike.eus\nAutismoa duten haurren guraso taldea sortu dute Zumaian\nJuan Luis Romatet 2020-02-11 09:41\nAntonella Ieva, autismoa duten haurrek irakurtzeko erabiltzen duten liburu bat eskutan duela. (Juan Luis Romatet)\nGautena elkartearen babesean eratu dute taldea, eta esperientziak partekatzea eta haur hauen egoera hobetzeko eskaerak egitea du helburu.\nAntonella Ieva Verducci da talde honen sortzaileetako bat. Peruarra, bost urte pasa daramatza Zumaian bizitzen, eta Ikerren ama da. Autismoa duen zazpi urteko haurra da Iker. Bera bezala, autismoaren nahasmena duten beste hamahiru haur daude Zumaian. “Autismoa duten haurren hamalau familia gara Zumaian. Nahasmen hori duten heldu kopurua ez dut ezagutzen”, azaldu du Ievak. “Elkartu eta batak besteari indarra emateko helburuarekin sortu dugu guraso taldea. Horretarako, eta baita beharrak aztertu eta eskaerak egiteko ere”.\nTalde honek Gautena elkartearen babesean egingo duela lan dio Ievak. Gautena autismoaren nahasmena duten pertsonen Gipuzkoako familia elkartea da, eta 1978tik dabil lanean. “Gure asmoa ez da beste elkarte bat sortzea”, argitu du Ievak. “Gipuzkoan badugu elkarte bat, Gautena, eta oso ondo egiten du lan. Astelehenero biltzen da gurasoekin. Gure esperientziak kontatzeko aukera izaten dugu, eta baita elkarren artean hitz egiteko ere. Egoera bera duten gurasoak dira, eta horrek babestu egiten zaitu”.\nAdibide bezala, autismoa duten haurrek lo egiteko arazoa izaten dutela dio. “Autismoa ez duten haurren gurasoek esan dezakete beraien umeek ere lo gaizki egiten dutela, baina ez da arazo bera”, dio, eta bere seme Ikerren esperientzia kontatzen du. “Gure semea, beti, gaueko ordu bietan jaikitzen zen, eta esna egoten zen gaueko 11k arte. Eta ez zuen siestarik egiten; hiru ordu lo eginda egoten zen egun osoan. Orain hobeto egiten du lo, baina une hartan bai esan dezakegu lo egiteko benetako arazoa zuela. Horregatik diot esperientzia beretik pasa den jendeak hobeto uler zaitzakela”.\nGautenak antolatzen dituen bilera hauek Donostian egiten dira, eta Ievak dioenez, guraso batzuk ezin izaten dute joan, “ordutegiagatik, lanean daudelako edo urruti geratzen zaielako”. “Ikusi genuenean Zumaian guraso multzo bat bazegoela, herrian bertan taldea sortzeko ideia izan genuen. Gautenak formazio tailerrak edo hitzaldiak eskaintzen ditu. Saio hauetako baten beharra ikusten badugu, eska dezakegu Gautenatik norbait hona bidaltzeko, gu denok Donostiara joan beharrean”.\nAutismoa duten haurrentzako herri irisgarriagoa izateko neurri batzuk hartzeko eskaerak egin dituzte. Hala, lehen pauso bezala, pasa den Gabonetan, Errege Magoentzako gutun bilketan, lehentasuna eman zieten nahasmen hau duten haurrei, ilara luzeetan ez egoteko. Jaietan jartzen diren barraketan antzera jokatzea nahiko lukete. “Autismoa duten haurrek ez dakite zer den itxarotea. Kontzeptu ikusezina da haur hauentzat. Txaketa bat, adibidez ikus eta ukitu dezakete. Denbora, ordea, ikusezina da, abstraktua, eta kontzeptu horiek ez dituzte ondo ulertzen. Horri zarata eta oihuak gehitzen badizkiozu... gehiegizko informazioa da, eta horrek antsietatea eragiten die. Horregatik eskatzen dugu ilarak motxagoak izatea. Horrela, pixkanaka, joango dira itxarotea zer den ikasten. Gainera, gauza gehiagotan parte hartzeko aukera emango die horrek haurrei”.\nBeste eskaera bat ere aurkeztu dute udalean, zebra-bideak seinaleztatzeko. “Semaforoetan badute irudien eta koloreen laguntza, baina zebra-bideetan galduta sentitzen dira. Gaia aztertuko zuela esan zigun udalak”.\nUdal liburutegian emandako pauso batekin ere pozik dago Ieva. “Liburuzainarekin hitz egin nuen eta haren bidez liburu bilduma bat ekarri zuten. Liburu hauetan hitzak irudiekin lagunduta doaz, eta horrek asko laguntzen die autismoa duten haurrei irakurtzerako orduan”. “Neurri txiki batzuk dira, eta horiekin haur hauentzat herri\n“Autismoarekin jaiotzen zara eta autismoa bizitza osoan izango da zurekin”\nIkerri bi urte pasatxo zituela diagnostikatu zioten autismoa. “Bost urte pasatu dira ordutik eta orain desberdina da. Ikasten zoaz, eta ez zaude galduta; ez duzu hainbesteko beldurrik. Baina, hasiera hartan gogorra izan zen; ez dakizu autismoa zer den. Pixkana nahasmen horren berri jakiten zoaz, eta gai horretan profesionala den jendeak gidatu egiten zaitu, eta hobeto sentitzen zara. Haurrek ikasi egiten dute, eta baita gurasoek ere. Ikastea behar beharrezkoa da, azken finean, haur horrentzako terapeuta onena zu zeu zarelako: zuk ezagutzen duzu haurra hobekien, eta zu zaude denbora gehien berekin. Gurasoek formatu beharra dute bai ala bai, autismoa ez delako osasun arazo bat, tratamenduarekin desagertu daitekeena. Autismoarekin jaiotzen zara eta autismoa bizitza osoan izango da zurekin”, dio Ikerren amak.\nHaurra gaur egun ondo dagoela dio Ievak. “Irakurtzen eta idazten ikasi du, eta hobetzen ari da. Baina lanean jarraitu behar da. Norbaitek esan dezake ez dagoela zer eginik. Baina, hori gezurra da. Beti segi behar da aurrera, beti, beti, beti”.


Niri buruz - Amaistudio\nZure ametsetako etxea diseinatuko duen eta benetan behar duzunean inbertitzen lagunduko dizun barne diseinatzailearen bila zabiltza?\nZure etxea eraldatzea nahi duzu, lortu nahi duzun bizimoduaren arabera, erabilgarria eta txukuna izan dadin?\nGaldera horri baietz erantzun badiozu, leku egokian zaude.\nKaixo! Nire izena Amaia da, baina lagunek Amai laburdura goxoa erabiliz deitzen didate.\nPentsatuko duzu txikitatik txukuna izan naizela eta nire jostailuak kolorearen arabera gordetzen nituela, baina guztiz kontrakoa izan naiz.\nAntolatua izatea erabateko aldaketa bati aurre eginez lortzen dela jakiteak atentzioa eman zidan. Hala ere, aldaketa prozesu hori eta gero antolaketa mantentzea jarraibide batzuen esku zegoela jakin nuenean animatu nintzen benetan metodoa probatzera.\nOrduan konturatu nintzen galdera ez dela ea ordenatua zaren ala ez, baizik eta ea zenbat gauza dituzun eta gauza bakoitzak bere lekua duen.\nZorionez, ez zen mirarizko dieta horiek bezalakoa, astebete pasatakoan aspertu eta desordenara itzultzen zaren horietakoa. Bizimodu aldaketa izan zen; lana, etxea... dena birplanteatzen duzun aldaketa; amesten duzuna zer den jakiten laguntzen dizun aldaketa.\nKonMarik dio aldaketa benetakoa izateko lortu nahi duzun bizimodu ideala irudikatu behar duzula. “Ideal” hitza subjektiboa denez, deskarga itzazu eraldaketaren aurretik eman beharreko pausoak jakiteko nire aholkuak eta “ideal” hori deskribatzen lagunduko dizut.\nlortu nahi dudan bizimodua!\nEtxearen eraldaketa aldaketa prozesutzat hartzen dut eta, aldaketa guztietan bezala, beldurra eman dezake, baina gure helburua garbi badaukagu, merezi du aldaketak. Nora iritsi jakiteko, zer daukagun jakin behar dugu, eta, egia esan, ez gara gure gauzen % 30aren jakitun ere.\nBehar ez ditugun gauzak gordetzeko joera daukagu eta, horrela, gure gauzen nozioa galtzen dugu.\nSevillara oporretara joan eta puntuzko jertsea eramatea bezala da hau; oso ohikoa da “badaezpadako” hori. Ohitura horrek desagertu egin behar du gure armairuetatik. Ez gorde, badaezpada, erabiltzen ez dituzun galtzak edo oraindik kaxan gordeta dagoen haragia xehatzeko tresna. Horregatik, pareten kolorearekin edo sukaldearen itxurarekin pentsatzen hasi aurretik, garrantzitsua da ordena jartzea zure oraingo etxean.\neraldaketaren aurretik eman beharreko pausoak jarraitu eta dirua eta denbora aurreztu\nEraldaketaren aurretik eman beharreko 3 pausoak, zure etxea lortu nahi duzun bizimoduaren arabera diseinatzeko eta dirua eta denbora aurrezteko.


uriola.eus 2021-09-08 10:34 Kultura-aisialdia Bilbo\nHiria Irauli ekimenaren baitan, autogestioaren aldeko topaketa antolatu dute larunbat honetan hainbat eragilek Kobetamendin.\nuriola.eus 2021-09-06 12:30 Kultura-aisialdia Bilbo\nDatorren irailaren 18an eta 19an arratsaldeko 19:30ean Bilboko Campos antzokiko Kupula aretoan Ez Dok Hiru ikuskizuna formatu akustikoan eskainiko dute Mikel Martinez eta Patxo Telleria aktoreek, Adrian Garcia de los Ojos musiko-aktorearen laguntzarekin.\n'Emakume bizkor eta eraginkorrak Bilbon (1800-1936)' liburuak unibertsitate argitalpeneko sari nazionala jaso du\nuriola.eus 2021-07-13 09:57 Kultura-aisialdia Bilbo\nJoseba Agirreazkuenaga, Mikel Urquijo eta Maria José Villa irakasleek zuzendutako eta editatutako liburua Unibertsitate Argitalpeneko XXIV. Sari Nazionalen irabazleetako bat da.\nAzkue Fundazioa 2021-07-12 08:17 Kultura-aisialdia\nPREST! aldizkaria 2021-07-09 13:00 Kultura-aisialdia\nGazteak dira Dafne Gonzalez Villar eta Gerizeti Zubiaurre Bañuelos, poesia idazten dute eta emakumeak dira. Ez da hausazko deskribapena, euren ibilbidea markatu duten elementuak baizik, eta besteren artean horiei buruz aritu gara hurrengo artikulua osatzeko.\nBizkaie! 2021-07-08 14:07 Kultura-aisialdia\n2022ko Bilbao BBK Live garagarrilaren 7, 8 eta 9an egingo da.\nJesus Lizasoren 'Ozeanoaren erroak' eskultura aurkeztu dute Itsasmuseumeko kanpoaldean\nuriola.eus 2021-07-07 13:03 Kultura-aisialdia Bilbo\nLana Euskaldunako dikeen alboan kokatuta dago eta sei metroko altuera eta bi metroko oinarria du. Jesus Lizasok egindako lanak arraun bati eusten dioten bi marinel irudikatzen ditu.\nTartean Teatroko antzezlanen bideoak irekian ikusi ahalko dira ostegunetik aurrera\nuriola.eus 2021-07-05 10:54 Kultura-aisialdia Bilbo\nHainbat antzezlanen bideo historikoak sareratuko ditu konpaniak ostegunean eta edonorentzako eskuragarri egongo dira webgunean doan.\nuriola.eus 2021-07-02 11:36 Kultura-aisialdia Errekalde\nYoutuben eta Spotify plataformetan entzungai dago jada.\nGaur abiatuko da Kalealdia\nuriola.eus 2021-06-28 12:41 Kultura-aisialdia Bilbo\nNazioarteko 28 konpainiaren 58 emanaldi bilduko ditu Bilboko Kalealdia-Kaleko Antzerki eta Arteen Jaialdiaren XXII. edizioak. Gaur hasi eta uztailaren 3ra bitartean bederatzi agertokitan ikusi ahalko dira ikuskizunak.\nuriola.eus 2021-06-23 13:29 Kultura-aisialdia Bilbo\nSan Juan gaua ospatzeko Bilboko Konpartsek Etxebarria Parkean antolatuko zituzten ekintza guztiak bertan behera geratu dira, eguraldia dela eta.\nIñigo Basaguren-Duarte 2021-06-21 11:21 Kultura-aisialdia\nZein Photocall aukeratu behar duzu?”. Ohikoa duen irribarre bihurriarekin bota zidan lagunak. Egun hartan hiru erakusketa ikustera joateko aukera zegoen Bilbo Zaharrean eta Alde Zaharrean. Hiru aukera 700 metrotan. Ohikoa zuen irribarre bihurriarekin bota zidan lagunak, askotan arte erakusketak 24 orduko Instagrameko istorio efimeroak sortzeko aitzakia baitira hiri honetan, checkpoint bat balira bezala, bisitatu beharreko mugarri bat bezala.\nuriola.eus 2021-06-21 11:05 Kultura-aisialdia Deustualdea\nHiru hamarkada zabalik daramatza Deustuko Gazte Lokalak. Urteurrena ospatzeko, gaur arratsaldean ekintza xume batzuk antolatuko dituzte, ohitura den bezala, urteurrena urrian ospatuko baitute.\n‹‹ Aurrekoak 1 2 3 4 5 ... 237 238 239 240 Hurrengoak ››


Aretxabaletako kirol elkarteak martxora atzeratu du presidente aukeraketa - Aretxabaleta - Goiena.eus\nAretxabaletako kirol elkarteak martxora atzeratu du presidente aukeraketa\nGorka Etxabe 2004-01-19 14:08\nAretxabaletako UDA kirol elkarteak batzar orokorra egin du aukeratzeko presidente eta zuzendaritza talde berria. Oraindik, berriz, ez da inor aurkeztu. Hori dela eta, martxoan berriro egingo dute beste batzar orokor bat. Bitartean presidente berria bilatzen jarraituko dute gaur egungo zuzendaritzako kideak.\nHamar lagun behar dituzte zuzendaritza taldea osatzeko, baina oraindik hiru lagun besterik ez dira aurkeztu. Batzar Orokorra egin berri du Aretxabaletako kirol elkarteak zuzendaritza eta presidente berria aukeratzeko, baina martxora arte itxaron egin beharko dute.\nPresidente berria ezin aurkitu\nBatzar orokorrean 23 lagunek esku hartu zuten, baina inork ez zuen bere burua aurkeztu presidente kargurako. Zuzendaritzarako, ostera, hiru lagun daude. Hori horrela, martxoan berriro egingo dute batzarra, eta datozen hilabeteotan ahaleginduko dira presidente berria aurkitzen. Era berean, gaur egungo zuzendaritza taldeak laguntza gehiago eskatu dio Aretxabaletako Udalari.\nUdalarekin lankidetza hitzarmena\nMartxoko batzar orokorrean sinatuko dute lankidetza hitzarmena Aretxabaletako Udalak eta UDA kirol elkarteak. Rafa Etxeandia presidenteak esan digunez, horri esker, Udalak laguntza gehiago emango dio UDAri.


About: Metrika (olerkigintza)\nArtikulu hau olerkigintzari buruzkoa da; beste esanahietarako, ikus «Metrika (argipena)». Literaturan, metrikak olerkietako erritmoa eta ahoskera edo prosodiazko beste zenbait elementu nola osatzen diren aztertzen ditu. Zehatzago, erritmozko segida batean, olerkia esaterako, errepikapen ziklikoaren egitura finkoa da metrika. Zentzu hertsiagoan, bertso baten metrika bertsoaren neurria edo bertsoa osatzen duten silaba segida eta kopurua da, silaba luzeak eta laburrak bereiziz. Bertsolaritzan, neurri kontzeptua erabiltzen da metrika ordez. Horrela adibidez, zortziko handian bertsoak lau neurtitz ditu eta horietako bakoitzak 18 silaba eta bi etenaldi ditu.\nArtikulu hau olerkigintzari buruzkoa da; beste esanahietarako, ikus «Metrika (argipena)». Literaturan, metrikak olerkietako erritmoa eta ahoskera edo prosodiazko beste zenbait elementu nola osatzen diren aztertzen ditu. Zehatzago, erritmozko segida batean, olerkia esaterako, errepikapen ziklikoaren egitura finkoa da metrika. Zentzu hertsiagoan, bertso baten metrika bertsoaren neurria edo bertsoa osatzen duten silaba segida eta kopurua da, silaba luzeak eta laburrak bereiziz. Bertsolaritzan, neurri kontzeptua erabiltzen da metrika ordez. Horrela adibidez, zortziko handian bertsoak lau neurtitz ditu eta horietako bakoitzak 18 silaba eta bi etenaldi ditu. (eu)\nMetrika (olerkigintza) (eu)


Rikardo Abaunza artistaren lana omentzen du aurten Gernikartek - Busturialdeko Hitza : Busturialdeko Hitza\nRikardo Abaunza artistaren lana omentzen du aurten Gernikartek\nGernika-Lumoko edo inguruko herrietako 33 sortzaileren lanak batzen ditu erakusketak. Hiru hamarkadatan Kultur Etxeko zuzendari modura egindako lana eskertu gura izan diote Abaunzari.\nGernika-Lumoko zein inguruetako artista ezagun zein ezezagunen eta nagusi zein gazteen lanak batzen dituen Gernikarte erakusketa Rikardo Abaunza artista gernikarra eta udalerriko Kultur Etxeko zuzendari ohia ari da omentzen.\nHerrian lanean jarraitzen duten, bertan jaiotakoak diren, edota kanpotik udalerri inguruetara etorritakoak diren artista aktiboen denetariko lanak batzen ditu urtero-urtero Gernikarte erakusketak.\nAbaunzak bultzatuta, duela hogeita hamar urte inguru hasi ziren aipatu erakusketa antolatzen, eta Kristina Arana gaur egungo Kultur Etxeko zuzendariaren berbetan, artistari esker jarraitzen du bizirik erakusketak: “Urte hauetan guztietan ekimen hau mantendu ahal izan bada, batik bat Ricardo Abaunzaren adoreari eta lanari esker izan da. Bidean izandako hainbat eta hainbat oztopo gainditu, eta Kultur Etxearen zuzendaritzatik beti ahalegindu da herriko artisten lanak kaleratzen eta ezagutarazten”.\nRikardo Abaunza: “Jende aktiboaren lanak batzen ditugu; artista gazteen erakusleihoa da erakusketa”\nHori horrela, egindako lana eskertu gura izan diote oraingoan Kultur Etxeko langile zein bera ezagutzen duten artista batzuek, “Gernika-Lumoko kulturaren etxean egindako lanagatik eta arteari eskainitako arretarengatik”.\nIzan ere, Kultur Etxeak bizitasuna badu, besteren artean berak egindako lanari esker lortu da, herriko kulturaren zaindari bezala aritu baita behin eta berriro. 43 urtetan herriko eta Busturialdeko hainbat arlotako artistak ezagutu ditu, diziplina ezberdinetakoak. Horietako askoren lanak dira, Gernikarte erakusketan ikusgai daudenak.\nErakusketa kolektiboa. 33 sortzaileren lanak batu dituzte aurten, era guztietako arte lanak: argazkigintzagaz zerikusia dutenak, margolanak, eskulturak, zeramikaz egindako obrak, diseinu grafikoak, edota ehungintzazkoak. Eta horiek guztiek denetariko paisaia zein uneak islatzen dituzte: Urdaibai zein familikoen marrazki eta margolan handi zein txikiak, kartelak, edota argazkiak. Besteren artean, Abaunza beraren koadroak daude ikusgai.\nErakusketa kolektiboan hainbat izan dira parte hartu dutenak, eta artista askorentzat aurtengo erakusketa “berezia” izan dela onartu du Aranak: “Ricardoren omenezko erakusketa zenez, hainbat artistek gura izan dute parte hartu. Denek gogotsu aurkeztu dituzte beraien lanak, eta denetariko obrak batzea lortu dugu aurten ere”.\nUdalerriko jaiekin lotura zuzena daukan erakusketa da, zabalik dago eta abuztuan. Beti izan da horrela. “Orain dela urte asko udaletxeko erakusketa aretoan egiten zen erakusketa bat da Gernikarteren aitzindaria, eta zortzi hamar artistaren lanak batzen ziren bertan. Duela 30 urte inguru, baina, Gernikarte eratu genuen eta ordutik Kultur Etxean egiten da bilduma”, aitortu du Abaunzak.\nKristina Arana: “Erakusketa hau urte luzez mantendu bada, Abauzaren lanari eta adoreari esker izan da”\nHalaber, urtez urte handitzen joan den erakusketa dela dio artistak: “Zortzi artistaren lanekin hasi ginen, eta orain hogei artista ingururen lanak batzen ditugu urtero-urtero”.\nGazteentzako aukera “ona”. Jende eta artista aktiboen lanak batzen ditu Gernikartek, eta artista gazteentzako aterpea izan da beti. “Artista gazteekin hartu emanak edukitzen saiatu gara, izan ere, jende aktiboaren lanak batu gura izan ditugu. Orain ere lan horretan jarraitzen dugu”, aitortu du Abaunzak. Hala, kalean diharduten artistentzako lehen pausoa izan dela Kultur Etxea aitatu du: “Aukerarik izan ez duten artisten erakusleihoa izan gura dugu, sortzaile berrien bila gabiltza beti, eta asko izan dira bigarren solairuko erakusketa aretotik igarotakoak”.\nAniztasuna bultzatu asmoz, herriz herriko erakusketak hainbatetan bisitatu ditu artista gernikarrak, eta Gernikartek gero eta artista gehiago biltzen jarraituko duela espero du, “azken urteetan ere, gero eta obrak gehiago biltzea lortu dugulako”.\nErlazionatutako edukia“Bertoko egileak ezagutu behar dira, eta euren lanak zabaldu”


Oier Ibarguren txirrindularia, garaile Muxikako San Roman Sarian | El Diario Vasco\nAzpeitiaOier Ibarguren txirrindularia, garaile Muxikako San Roman Sarian\nIbarguren, Muxikako lasterketako proba amaieran. / BAQUE IDEUS BH\nBeasain, Castelló eta Leongo lasterketekin batera, bere laugarren garaipena da aurtengo denboraldian\nMIREIA GALARZAAZPEITIA. Domingo, 11 agosto 2019, 09:57\nSasoi onean dago azpeitiarrak. Izan ere, denboraldiko laugarren garaipena lortu zuen ostiralean, Muxikako (Bizkaia) 43. San Roman Sarian. Hamaika segundu lehenago iritsi zen bigarren sailkatutako Iker Ballarini (Goierriko TB-Laboral Kutxa) baino. Hirugarren postua Iñigo Elosegik (Lizarte) lortu zuen, Ibarguren baino 12 segundo geroago iritsita. Ostiralekoa 23 urte azpikoen Lehendakari sarietako hamargarren lasterketa izan zen.\nAzken garaipenarekin Ibargurenek lau garaipen lortu ditu aurtengo denboraldian. Baque Ideus BH taldeko azpeitiarrak Beasaineko Loinaz Sarian dastatu zuen lehen aldiz podiumeko lehen postua. Bigarrena, aldiz, Castellóko Itzuliko bigarren etapan. Azpeitiarrak, hain zuzen ere, 09:12:01 denbora lortu zuen Onda eta Benicasim udalerrien artean jokatu zen probako helmugara iristeko.\nLeongo Itzulian ere igo zen podiumera azpeitiarrak. Zehazki, elite eta 23 urte azpikoen mailan bosgarren eta azken etapan lehen postua lortu zuen Ibargurenek, atzetik zuen multzo nagusiari 11 segunduko aldea aterata. Ekainaren amaieran, gainera, Ibarguren brontzezko domina eskuratu zuen errepideko Espainiako txirrindularitza txapelketan, 23 urte azpiko mailan. Kasu horretan, urrezko domina Carmelo Urbanok lortu zuen eta zilarrezkoa Arturo Gravalosek.\nMiren Gorrotxategiren '33 ezkil' nobela, pantailetara Dozenaka lagunek bisitatu dute Basazabal Jauregia


70 urtetik gorakoak eta beste talde zaurgarri batzuk dagoeneko ari dira jasotzen hirugarren ziztada hori. Dena dela, oroitzapen dosia azken txertoa hartu zenetik sei hilera emango dute Pfizer edo Moderna hartu zutenen kasuan, eta hiru hilera, AstraZenecarenean.\nErizain bat covid-19aren kontrako txeto bat prestatzen. Argazkia: Irekia\nJanssenen txertoa jaso zutenei errefortzuko dosia ziztatzen hasi da Osasun Saila\n60 urtez gorako pertsonek covid-19aren aurkako txertoaren hirugarren dosia hartzeko 40.000 hitzordu inguru eman ditu Osakidetzak astelehen honetan, Eusko Jaurlaritzako Osasun Sailak jakitera eman duenez.\nOsakidetza gaur, azaroak 29, hasi da bere osasun langileei errefortzuzko txertoa jartzen eta 60 urtetik gorakoei hitzordua ematen.\nTxertoen Ponentziak duela astebete jakinarazi zuen covid-19aren kontrako hirugarren dosia jaso behar dutenen taldea zabaltzeko erabakia: osasun langileei eta 60 urtetik gorakoei jarriko zaie.\nLehenengoen harira, EITB Mediak jakin duenez, errefortzuko txertaketa kanpaina astelehen honetan abiatu eta abenduaren 19an bukatu da. Osakidetzako osasun profesionalei Modernaren dosi erdia emango zaie. Bestalde, Osasun Saila lanean ari da arlo pribatuko lehen lerroan ari diren profesionalak zein langile soziosanitarioak txertatzeko modua zehazteko.\n60 urtetik gorakoek hitzordua hartu ahalko dute\nGotzone Sagardui Osasun sailburuak Eusko Legebiltzarreko kontrolerako saioan argudiatu zuenez, "txertoa da birusari aurre egiteko dugun tresna onena", eta, hori dela eta, talde horri dei egin zion "lehenbailehen" hitzordua hartu dezan.\nOrain arte, adineko egoitzetako egoiliarrei, immunoeskasia duten gaixoei eta 70 urte baino gehiago dituzten pertsonei eman diete errefortzurako txertoa.\nOsakidetzak gogorarazi duenez, oroitzapen dosi hori azken dosia hartu zenetik sei hilabetera emango dute, Pfizer edo Moderna hartu zutenen kasuan, eta hiru hilabetera, AstraZenecaren kasuan.\nZita Osakidetzaren webgunearen bidez edo osasun zentrora deituta hartu daiteke. Txertoa horretarako bereziki prestatutako guneetan edo anbulatorioetan jarriko dute, baina hitzordua hartzen denean zehaztuko dute.


DOWNLOAD Atlas Cheetah E atzematea FS2004 - Rikoooo\nTamaina 8.1 MB\nE Cheetah borrokalaria atzematea. A delta hegala hegazkin atseginagoa hegan. Oso egonkorra, nahiz eta abiadura baxuetan. Hegazkinaren hurbil ahalik benetako bat diseinatu da. 2D panel argazkiak diseinatu zen, eta saluatu erabiltzen dituen konfigurazioa adierazten du. Pakete honek eredua, 2D panel, soinuak biltzen ditu eta VC, guztiz animaziozko da.\nAtlas Cheetah Hegoafrikako borrokalaria hegazkin bat, Hego Afrikako Air Force garatu (saluatu) eta gaur egun operatu Ekuadorreko Air Force (FAE) arabera da. Zen lehen aldiz Dassault Mirage III hobekuntza nabarmena du Atlas Aircraft Corporation (geroago Denel Abiazio) South Africa (ezarritako 1965) Hego Afrikan bezala eraiki, eta Israelgo Kfir borrokalaria oinarritzen da.  Hiru aldaera desberdinak sortu ziren , 16 bikoitzeko eserlekua Cheetah D, 16 bakar-eserlekua Cheetah E eta 38 bakar-eserlekua Cheetah C. Cheetah Es 1992 erretiratu ziren, eta Cheetah Cs eta Ds Cheetah apirilaren 2008, ari Saab Gripen ordezkatu. kopuru mugatu bat oraindik Hegoafrikan ebakuntza test hegaldia hegazkinaren gisa. (Wikipedia)\nEgilea: Thinus Pretorius


Bergarako Besarkada, hainbat irakurketa dituen gertaera historikoa - Debagoiena - Goiena.eus\nBergarako Besarkada, hainbat irakurketa dituen gertaera historikoa\nLarraitz Zeberio Lekuona 2016-08-30 14:40\nLaboratorium Museoan gertu dute Bergarako Besarkadaren edo Bergarako Konbenioaren gaineko erakusketa berezia. Bihar, 19:00etan, egingo dute jendaurreko inaugurazioa.\nLehen Karlistaldiaren amaiera ekarri zuen Bergarako Besarkadak orain 177 urte, 1.839ko abuztuaren 31n. Urteurrena kontuan hartuta bihar, eguaztena, inauguratuko dute erakusketa Laboratorium museoan.\nGaur aurkezpena egin dute erakusketako komisario Mikel Alberdik, Donostia 2016ren kultur programako zuzendari Xabier Payak eta Bergarako alkate Elena Letek.\n65 pieza ikusgai\nErakusketa ikerketa-kasu bat da. Bergarako Besarkadak amaiera eman zion Lehenengo Karlistaldiari. Bi armadetako buruek, Esparterok eta Marotok, eszenifikatu zuten eta amaitutzat eman zuten sei urteko gerra krudela.\nIkuspegi historikotik hainbat irakurketa egin dira gertaera historiko horren inguruan. Erakusketa honek beste ikuspuntu bat eskaintzen duela esan du ikertzaile eta komisario Mikel Alberdik. Gogoetara gonbidatzen duela adierazi du.\nHainbat erakundek eta partikularrek lagatako 65 pieza jasotzen ditu erakusketak, eta Bergarako Besarkadaren inguruko ikonografia eta bibliografia zabala eskaintzen du. Hainbat grabatu eta dokumenturekin batera erakusketako parte dira ituna sinatu zeneko mahaia, Zumalakarregi jeneralaren largabista edo Espartero jeneralaren sendagai botikina…\nErakusketa Donostia 2016 programako ‘Bake-ituna’ izeneko proiektua baitan kokatzen da eta europar hiriburutzaren sostengua jaso du.\nAzaroaren 1era arte egongo da ikusgai Bergarako Laboratorium museoan. Bihar 19:00etan egingo dute jendaurreko inaugurazioa. Antolatzaileek parte hartzera gonbidatu dituzte herritarrak.


Ikus-entzunezko lana sarituko da III. Sormen Beka DA! deialdian – KULTUR SHAREA\nIrailaren 21era arte egongo da proposamenak aurkezteko epea zabalik. 2021. urteko Durangoko Azokaren baitan ezagutzera emango dute irabazlea.\nEuskarazko sorkuntza sustatzeko eta sortzaile berriei bidea erraztuz euren lana ezagutzera emateko asmoz, Gerediaga Elkarteak eta Durangoko Udalak martxan jarri dute hirugarren urtez Sormen Beka Da.\n2020an beraz, ikus-entzunezkoa izango da oinarri, edozein generotakoa. 18 urtetik gorako sortzaile berriei zuzendutako beka izango da eta lan bakarra izan dezakete kaleratua. Bertan, banaka zein taldeka parte hartu ahal izango da.\nJatorrizko sormen lana izan behar da aurkezten dena. Ez dira bertsioak onartuko. Diziplina arteko uztarketa izan daiteke, baina pisu nagusia ikus-entzunezkoak izan beharko du. Hitzak barne dituen sormen lana bada, euskara hutsezkoa izan beharko da eta sorkuntza lana bera eta emaitza nola plazaratuko den jaso beharko dira proposamenean.\nIrailaren 21era arte egongo da proposamenak aurkezteko epea zabalik eta epaimahaiak aurkeztutako lanen artean lauzpabost aukeratuko ditu. Hauek proiektuaren defentsa egin beharko dute epaimahaiaren aurrean. Lehen aukeraketaren ebazpena telefonoz egingo da. Lan irabazlearen berri 55. Durangoko Azokaren egitarauaren barruan emango da. Urtebeteko epea izango du irabazleak lana burutu eta 2020ko Durangoko Azokan (56.DA) aurkezteko.\nTags: Durangoko Azoka, ikus-entzunezkoak, Sormen Beka


Azterketa baten arabera, seme-alaba batek 98.000 eta 310.000 euro artean ordainduko ditu adinez nagusi izan arte. | Consumer\nAzterketa baten arabera, seme-alaba batek 98.000 eta 310.000 euro artean ordainduko ditu adinez nagusi izan arte.\nHaur baten bizitzako lehen urtean bakarrik 7.000 euro baino gehiago kostatzen zaie gurasoei.\nHaur bat mantentzearen kostua izugarri igo da azken sei urteetan, Etxekoandre, Kontsumitzaile eta Erabiltzaileen Espainiako Konfederazioak (CEACCU) egindako azterlan baten arabera. 2000. urtean, batez beste, 613 euro erabiltzen ziren pixoihaletarako; 2006an, berriz, 1.200 euro. Haur bat edukitzeak, txostenak argitzen duenez, urtean batez beste 7.000 euro baino gehiago ordainduko dizkio familiari, duela bost urte 5.000 baino gutxiago.\nHaur bat jaiotzen denetik adinez nagusi izan arte, gurasoek 98.000 eta 310.000 euro bitarte erabiltzen dituzte. 2000n kopuru horiek 78.000 eta 186.000 euro bitartekoak ziren.\nAzterketa sei etaparen azterketan oinarritu da. Lehen urtean egiten da gastu handia. Denboraldi horretan, haurrak hilean gutxienez 444,30 euroko partida behar du. Gainera, familiako kide berriarentzat behar den guztia izateak 1.800 eta 2.922 euro artean balio du.\n1 urtetik 3ra, arropa eta haurtzaindegia dira gastu nagusiak. Duela sei urte, gurasoek denboraldi bakoitzeko 421 euro erabiltzen zituzten seme-alaben jantzietan; gaur egun, 800 euro. Haurtzaindegiari dagokionez, publikoa edo pribatua den, urteko gastua 1.870 eta 2.800 euro bitartekoa da.\nIkastetxea hasten da\nHiru urtetik aurrera eskolara joan behar da. Familiak hezkuntza publikoaren alde egiten badu, txostena behar du, ikastaroa urtean 330 euro ingurukoa izango da. Baina pribatua nahiago badu, garraio- eta jangela-zerbitzuekin, kostua urteko 5.920 euroraino igotzen da. Eskolaz kanpoko jarduerei dagokienez, prezioak 20 eurotik (publikoa) 65 eurora (pribatua) bitartekoak dira.\n12 urteko adin-tartean hasten dira “luzatze-ariketak”. Arropak ez du balio urtebeterako eta ekipamendu osoak 300 euro inguru balio du urtean. Gainera, gazteak bideo-kontsolak eta mugikorrak eskatzen hasi dira; jostailuak, batez beste 420 euro. Eta jaunartzeei dagokienez, txostenak zehazten du “ez zaizkigula 3.000 euro baino gutxiago kostatuko”.\n12 urtetik 15 urtera, arropa eta oinetakoen gastua handitu da gehien. Markek samintasunaren kaletik ekartzen dituzte gurasoak, eta lagatzen badituzte, 1.500 euro ordaindu beharko dituzte urtean. Bestela, ehun-inbertsioa 760 euro ingurukoa izan daiteke (2000n baino bi aldiz handiagoa).\nAzkenik, 15-18 urteko adin-tartea “oso garestia” izan daiteke kontsumismoa oztopatzen ez bada. Aisialdiko gastuak, markako arropa, irakaskuntza pribatua, bidaiak eta joko elektronikoak 21.000 euroraino igo daitezke. Gurasoek seme-alabei ematen dieten “paga” hileko 80 euro ingurukoa da, duela sei urte baino 30 gehiago.\nfamilia gasto-eu hijos-eu


Chano Dominguez flamenkoaren eta jazzaren artean hazi zen eta bateratze horretatik piano-jotzaile berezia sortu zen, musika-estilo bien artean etiketa barik ibiliz. Jazzaren munduak piano-jotzailea eta konpositorea aurkitu zuen berarengan, beste ezaugarri askorekin batera, hasieran osatutako hirukoetatik oraingo zazpikoteraino.\n1906 zikloaren barruko bere agerraldi berrian, kadiztarrak Guillermo McGill izango du lagun. Azken hau jazzaren eta flamenkoaren zaletua da eta bere izena dakarren metodoa egin zuen flamenko-kutxarako. Gainera, Martin Leiton izango du lagun kontrabaxuan, Fernando Truebaren Calle 54 izenburuko filmean mundu erdia zur eta lur utzi zuen taldea gogora ekartzeko.\nChano Dominguez – pianoa\nMartin Leiton – kontrabaxua\nGuillermo McGill – bateria\nlarunbata, maiatza 25th, 2019


162. ALDIZKARIA - 2020ko uztailaren 23a\n111E/2020 EBAZPENA, ekainaren 25ekoa, Berrikuntzako zuzendari nagusiak emana, zeinaren bidez deialdi hau onesten baita 2020rako: “InDemand: osasun arloa berritzea beharretatik abiatuta”. DDBN identifikazioa: 512891.\nInDemand Europako proiektu bat da, Horizonte 2020 programaren bidez finantzatzen dena eta helburu duena eredu berri bat garatzea, zeinean erakunde sanitarioek eta enpresek osasun digitaleko irtenbideak ematen baitituzte eskualde mailako funts publikoen laguntza ekonomikoarekin. Enpresek elkarrekin batera garatzen dituzte irtenbide horiek, osasungintzako profesionalek aldez aurretik hautemandako beharrak asetzeko. Baterako garapena metodo bat da, zeinaren bidez ideiak modu bateratuan sortzen eta baliozkotzen diren, eta prozesu horretan parte duten eragile guztiei aitortzen zaie balioa gehitzeko duten gaitasuna, produktu, prozesu edo zerbitzu bat sortzerakoan. Garapen jarduera bat da, erabiltzaileekin edo adituekin batera gauzatzen dena. Nafarroako Enpresa eta Berrikuntzarako Europako Zentroaren eta Nafarroaren Garapen Sozietatearen (SODENA) laguntza izanen du baterako garapen eta baliozkotze planak.\nHiru eskualde pilotuk hartzen dute parte proiektuan: Murtzia (Espainia), Oulu (Finlandia) eta Parisko Ille de France (Frantzia). Proiektuaren helburua da probatzea eredua jasangarria den eta Europako beste eskualde batzuetan errepika daitekeen; ispilu eskualde edo “mirror regions” deritze eskualde horiei, eta, osotasunean, InDemand komunitate gisa izendatzen dira. Nafarroak ispilu eskualde gisa hartzen du parte InDemand komunitatean.\nDeialdi honen esparruan, 4 proiektu pilotu lagunduko dira diruz. Proiektu horiek ingurune erreal batean garatu eta baliozkotuko dute erronka hauetako bakoitzerako proposatutako irtenbide digitala:\n–1. erronka: KonektaSOS. Komunikazio-sistema hobetzea larrialdien kudeaketan parte hartzen duten eragileen artean.\n–2. erronka: NireZentroa. Kanal berri bat abian jartzea, oinarrizko osasun-laguntzako osasun zentroak erabiltzaileekin komunikatzeko.\n–3. erronka: EbaHelp. Laguntza ematea ebakuntza-gelan ari diren erizain instrumentistei, asistentzia-jardueran efizienteagoak izateko.\n–4. erronka: UMD360. Minbizi ginekologikoa duten pazienteei zuzendutako aplikazioa, behar den informazio guztia emanen duena gaixotasuna eta agindutako tratamenduak ezagutzeko eta horien ondorioen jarraipena egiteko.\n1. Onestea laguntza hauen deialdia 2020rako: “InDemand: osasun arloa berritzea beharretatik abiatuta”\n2. Dirulaguntza emateko oinarri arautzaileak onestea. Ebazpen honen I. eta II. eranskinetan jaso dira.\nG20001-G2100-7701-467300: Eskualdez gaindiko lankidetza proiektu eta jarduketetarako dirulaguntzak\n5. Ebazpen honek ez du administrazio bidea amaitzen, eta honen aurka gora jotzeko errekurtsoa jar daiteke, Unibertsitateko, Berrikuntzako eta Eraldaketa Digitaleko kontseilariari zuzendua, hilabeteko epean, argitaratu eta biharamunetik aurrera.\nIruñean, 2020ko ekainaren 25ean.–Berrikuntzako zuzendari nagusia, Rosario Martínez Ortigosa.\nLaguntza hauen xedea da lau irtenbide digital berritzaile garatzen eta baliozkotzen laguntzea, osasun sisteman identifikatutako berrikuntza erronkei erantzuteko.\nParte-hartze prozesu bat abiarazi da H2020 InDemand proiektu europarraren metodologiari jarraituz, eta 4 erronka berritzaile identifikatu dira, zenbait talde sustatzailek proposatutakoak. Erronka horiek garatzea izanen da laguntza hauen xedea.\n2. oinarria. Jarduketa diruz lagungarriak eta horiek gauzatzeko epea.\n1. 4 proiektu pilotu lagunduko dira diruz. Proiektu horiek ingurune erreal batean garatu eta baliozkotuko dute erronka hauetako bakoitzerako proposatutako irtenbide digitala:\nII. eranskinean dago erronka bakoitzaren deskribapen zabalagoa.\n2. Proposatutako irtenbideek erronka bakoitzaren baldintza funtzionalak bete beharko dituzte, eta laguntzen fitxan argitaratuko dira, eskaerak aurkezteko epea ireki baino lehen.\n3. Zortzi hilabeteko epea egonen da jarduketa diruz lagungarriak gauzatzeko, laguntza ematen duen ebazpena jakinarazten denetik zenbatzen hasita. Epe hori luzatzen ahalko da, bi hilabete gehienez; horretarako, aldez aurretik eskaera egin eta Osasunaren arloko I+G+b Atalaren baimena eskuratu beharko da, organo hori baita laguntzen kudeatzailea.\n1. Betebehar hauek betetzen dituzten enpresek jasotzen ahalko dituzte laguntzak:\na) Lantokia Nafarroan izatea eta bertan egitea diruz laguntzen diren jarduerak.\nb) Dirulaguntzei buruzko azaroaren 9ko 11/2005 Foru Legearen 13.2 artikuluan onuradun izateko ezarritako ezein debekurik ez urratzea. Dirulaguntza eskatzeak berekin dakar baimena ematea organo emaileak zuzenean eskuratu ditzan eskatzaileak tributu betebeharrak eta Gizarte Segurantzarekikoak egunean dituela frogatzen duten ziurtagiri telematikoak. Eskabidean interesdunak horri berariaz uko egiten badio, berak aurkeztu beharko ditu aipatutako betebeharretan egunean dagoela adierazten duten ziurtagiriak.\nc) Nafarroako Industria Erregistroan inskribaturik egotea, hala badagokio, bat etorriz Nafarroako Industria Erregistroa sortu zuen Ekonomia, Ogasun, Industria eta Enpleguko kontseilariaren apirilaren 30eko 152/2013 Foru Aginduaren 3. artikuluarekin.\nd) Inolako administrazio-zehapen irmorik edo kondena-epai irmorik betetzen ez egotea sexu- edo genero-diskriminaziotzat hartutako lan praktikak egiteagatik edo onartzeagatik, eta ez egotea arrazoi horiek direla-eta ezarritako epai edo zehapen bat betetzeko zain.\n2. Ezin izanen dira onuradun izan Europako Batzordearen aitzinetiko erabaki baten ondorioz berreskuratze-agindu baten mende dauden entitateak, erabaki horrek laguntza bat jotzeagatik ilegaltzat eta merkatu erkidearekin bateraezintzat, ez eta, 651/2014 (EB) Erregelamenduaren 2. artikuluko 18. apartatuan definitzen den gisan, krisian dagoen enpresatzat sailkaturik daudenak ere.\n3. Dirulaguntza eskatzeak berekin dakar baimena ematea organo emaileak zuzenean eskura ditzan eskatzaileak tributu betebeharrak eta Gizarte Segurantzarekiko betebeharrak egunean dituela frogatzen duten ziurtagiri telematikoak. Eskabidean interesdunak horri berariaz uko egiten badio, berak aurkeztu beharko ditu aipatutako betebeharretan egunean dagoela adierazten duten ziurtagiriak.\n4. Laguntzen eskabidearekin batera, entitate eskatzaileek erantzukizunpeko adierazpen bat aurkeztuko dute baldintza guztiak betetzen dituztela frogatzeko.\n1. Honako gastu hauek ordainduko dira laguntzekin:\na) Langileen gastuak; diruz laguntzen ahal den gehieneko kostua 40 eurokoa izanen da orduko.\nb) Proiektuan erabilitako materialak, bai eta ekipamendu txikia eta lizentzia informatikoak ere.\nc) Kanpoko zerbitzuei dagozkien gastuak; ezin izanen dute gainditu diruz lagundutako aurrekontuaren %50.\n2. Emandako zenbatekoa gastu diruz lagungarrietako edozein ordaintzeko erabiltzen ahalko da, erronkaren beharren arabera, aurreko puntuan adierazitako mugekin betiere.\n3. Baldin ekipamenduko ondasunengatiko edo zerbitzuak emateagatiko gastu diruz lagungarrietakoren bat bada 12.000 eurotik gorakoa (BEZa kanpo), justifikatu beharko da hornitzailea hautatzeko efizientziaren eta ekonomiaren irizpideak baliatu direla. Horretarako, gutxienez hiru eskaintza aurkeztu beharko dira, eta hautatzen den eskaintza justifikatuko da.\nOnuradunak ez dira beharturik egonen hiru eskaintzak aurkeztera, baldin eta merkatuan behar adina entitate hornitzaile edo zerbitzu-emaile ez badaude, dirulaguntzaren xedeko gastuen ezaugarri bereziengatik.\n5. oinarria. Laguntzaren zenbatekoa.\n30.000 euroko gehieneko laguntza emanen da onuradun eta erronka bakoitzeko, eta gertatzen ahal da enpresa bera erronka bat baino gehiagoren onuradun izatea.\n1. Eskaerak aurkezteko epea hilabetekoa izanen da, deialdia Nafarroako Aldizkari Ofizialean argitaratu eta biharamunetik zenbatzen hasita, eta bukatuko da hurrengo hilabetean argitalpen-egunaren zenbaki bera duen egunean.\nEskabidean adierazi beharko da jakinarazpenak baliabide telematikoen bidez jaso nahi direla, eta, horretarako, gaitutako helbide elektroniko bat eduki beharko da nahitaez.\nNolanahi ere, dirulaguntza eskatzeak berekin dakar departamentu honi baimena ematea jakinarazpenak eta entitate eskatzaileekin egiten diren komunikazio guztiak bitarteko telematiko hutsak erabiliz egiteko.\n3. Entitate eskatzaile bakoitzak eskaera bat aurkeztuko du lehiatzen den erronka bakoitzerako, eta ez da mugarik izanen lehiatzeko erronka kopuruari dagokionez.\n4. Honako hau da laguntzak eskatzeko aurkeztu beharreko dokumentazioa, laguntzen fitxan eskura dauden ereduen araberakoa:\na) Eskabide telematikoa.\nb) Erantzukizunpeko adierazpena, 3.4 eta 15. oinarrietan aipatutakoa.\nc) Erronka garatzeko proposamenaren memoria teknikoa.\nd) Proposamenaren memoria ekonomikoa.\nDokumentazio guztia eskaneaturik aurkeztuko da, dokumentu bereizitan, bakoitzak bere izena behar bezala dakarrela.\n5. Aurkeztutako dokumentazioak ez baditu betetzen Administrazio Publikoen Administrazio Prozedura Erkideari buruzko Legearen 66. artikuluko betebeharrak, laguntzak kudeatzen dituen organoak interesdunari eskatuko dio 10 egun balioduneko epean zuzentzeko, eta ohartaraziko dio hala egin ezean eskaera bertan behera uzten duela ulertuko dela eta espedientea artxibatzeko ebazpena emanen dela.\nEskatutako dokumentazioa ez aurkeztea ezin izanen da inondik inora zuzendu.\n7. oinarria. Norgehiagoka.\nLaguntza hauek norgehiagokako prozeduraren bidez emanen dira. Hartara, erronka bakoitzerako aurkeztutako proposamenak konparatuko dira, haien artean lehentasuna ezartzeko, 8. oinarrian ezarritako balorazio irizpideekin bat.\n8. oinarria. Proiektuak baloratzeko irizpideak.\n1. Eskaerak irizpide hauei jarraikiz baloratuko dira:\na) Proposatutako irtenbidearen bikaintasuna\nb) Irtenbideak izan dezakeen eragina\nc) Lanerako plana\ne) Jasangarritasuna merkataritzaren arloan\na) Proposatutako irtenbidearen bikaintasuna honako hauei dagokienez:\n–Kontzeptuaren koherentzia eta sendotasuna: proposamenaren anbizioa; berrikuntzarako ahalmena; garapenari egiten dion ekarpena artearen egoeratik haratago; berrikuntzarako ahalmena hobetzeko gaitasuna; transferitzeko ahalmena. 10 puntu gehienez.\n–Proposatutako irtenbidea bat etortzea InDemand erronkaren irismenarekin eta deskribatutako baldintza funtzionaletara egokitzea. 10 puntu gehienez.\n–Planteatutako irtenbidearen bideragarritasuna eta bikaintasun teknologikoa. 10 puntu gehienez.\nb) Irtenbideak izan dezakeen eragina: proposatutako helburuen eta emaitza-adierazleen argitasuna eta egokitasuna. 10 puntu gehienez.\nc) Lanerako plana, hauei dagokienez:\n–Lanerako planaren bideragarritasuna eta koherentzia, hauetan oinarrituta: irtenbidearen garapen teknologikoaren maila, kronograma eta proposatutako aurrekontua. 10 puntu gehienez.\n–Baterako garapen prozesuaren intentsitatea: baterako garapen prozesuari emandako garrantzia, helburuei eta erabilitako bitartekoei dagokienez. 10 puntu gehienez.\nd) Lantaldea: proposatutako taldearen egokitasuna, esperientziari eta gaitasunari dagokienez. 10 puntu gehienez.\ne) Jasangarritasuna merkataritzaren arloan, hauei dagokienez:\n–Merkatuaren eta merkaturatze-estrategiaren deskribapena: proposatutako negozio-ereduaren sendotasuna, xede-merkatuaren tamaina eta merkaturatze-estrategiaren kalitatea. 10 puntu gehienez.\n–Merkataritza potentziala: jabetza intelektual eta industrialeko eskubideak babesteko estrategia, garapen- eta merkaturatze-planaren efizientzia eta planteatutako onura ekonomikoen irismena. 10 puntu gehienez.\n–Enpresaren konpromisoa: enpresaren gaitasun teknologikoa eta enpresak irtenbidea merkaturatzeko duen interesa. 10 puntu gehienez.\n2. Eskatzaileek lortutako puntuazioetan berdinketa gertatuz gero, a) irizpidean lortutako puntuazioaren arabera ebatziko da. Berdinketak jarraituz gero, hurrengo apartatuetan lortutakoa hartuko da kontuan, berdinketa desegin arte.\n9. oinarria. Kide anitzeko organoaren osaera.\n1. Eskaerak ebaluatzeko ardura duen kide anitzeko organoa, oinarri hauetan ezarritako irizpideekin bat, honela osatuko da:\n–Osasunaren arloko I+G+b Ataleko burua, zeina buru izanen baita.\n–Telekomunikazioetako eta Digitalizazioko Zuzendaritza Nagusiko Osasun Teknologien Zerbitzuko pertsona bat.\n–Osasun Zuzendaritza Nagusiko Plangintzarako, Ebaluaziorako eta Ezagutza Kudeatzeko Zerbitzuko pertsona bat.\n–Nafarroako Enpresa eta Berrikuntzarako Europako Zentroko (CEIN) pertsona bat.\n–Osasun Departamentua-Navarrabiomedeko Osasun arloa Berritzeko Unitateko pertsona bat.\n–Nafarroaren Garapen Sozietateko (SODENA) pertsona bat.\n2. Kide anitzeko organo horren irizpena loteslea izanen da laguntzak kudeatzen dituen organoarentzat. Ebaluazioa ikusirik, organo horrek ebazpen proposamena aurkeztuko du.\n10. oinarria. Laguntzak ematea.\n1. Laguntzak kudeatzen dituen organoak organo eskudunari ebazpen proposamena igorriko dio. Proposamen horretan adieraziko da onuradunek betetzen dituztela dirulaguntza eskuratzeko baldintza guztiak.\na) Erronka bakoitzerako dauden entitate onuradunen zerrenda, lortutako puntuen hurrenkeran, eta eman beharreko laguntzaren zenbatekoa.\n2. Berrikuntzako zuzendari nagusiak izanen du dirulaguntza emateari buruz ebazteko eskumena. Ebazpena gehienez hiru hilabeteko epean eman eta jakinaraziko da, telematika bidez, eskatzaileen helbide elektroniko gaituan, eskaerak aurkezteko epea bukatzen denetik hasita.\n3. Baldin eta dirulaguntza esleitu ondoren deklaratzen bada dirulaguntza kobratzeko eskubidea galdu dela edo onuradunen batek dirulaguntzari uko egiten badio, laguntzak ematen ahalko zaizkie eskatzaileei, proposamenak baloratzeaz arduratzen den kide anitzeko organoak egindako puntuazioari jarraikiz.\n11. oinarria. Diruz lagundutako jarduketa justifikatzeko epea eta modua.\n1. Onuradunek hiru hilabeteko epea izanen dute gehienez diruz lagundutako jarduketa justifikatzeko, zeina zenbatzen hasiko baita diruz lagundutako jarduera bukatzen denetik. Horretarako, honako dokumentazio hau aurkeztu beharko dute telematikoki, laguntza fitxen bidez:\na) Erronka bakoitza gauzatu dela dioen txostena, lortutako emaitzen deskribapen zehatzarekin.\nb) Garatutako prototipoa:\nI. Irtenbidearen analisi funtzionala eta dokumentazio teknikoa edo diseinu logiko eta fisikoa (E/R eredua, taulen diseinua, konposatua, etab.).\nII. Sistemetarako dokumentazioa: instalatzeko prozedura, aplikazioaren hardware eta software baldintzak.\nIII. Erabiltzailearen eskuliburua.\nIV. Garapenerako erabilitako tresnen deskribapena, “frameworks” delakoak, etab.\nb. Garatutako softwarearen iturriak.\nc) Justifikazio kontua, fakturekin eta gastuen frogagiriekin batera. Jarduketak gauzatzeko izandako gastuen zerrenda zehatza, bai eta lortutako diru-sarrerena ere, halakorik bada.\nd) Kasua bada, hornitzailea 4.3 oinarrian adierazitakoaren arabera hautatu izanaren justifikazioa.\n2. Onuraduna behartua dago organo kudeatzaileak eskatzen dion edozein agiri aurkeztera, jardueren finantzaketa justifikatzeko.\na) Laguntzaren esleipena jakinarazi eta hilabeteko epean, telematikoki aurkeztu beharko dute, laguntzen fitxaren bidez, dirulaguntzen onuradunen gardentasun betebeharrari buruzko aitorpena, hain zuzen ere irailaren 11ko 59/2013 Foru Dekretuan arautzen dena, aipatu laguntzen fitxan eskura dagoen ereduaren araberakoa.\nInformazioa emateko betebeharra, 59/2013 Foru Dekretuaren 4. artikuluak eskatzen duena, urratuz gero, ez da emandako dirulaguntza ordainduko, eta, zerbait aurreratu bada, itzuli egin beharko da.\nb) Diruz lagundutako jarduerak egitea eta justifikatzea oinarri hauetan ezarritako moduan.\nc) Aipatzea, oro har bere webgunean eta antzeko euskarrietan, Nafarroako Gobernuaren finantzaketa, bai eta InDemand proiektuan izandako parte-hartzea ere.\nd) Dirulaguntzei buruzko Foru Legearen 9. artikuluan ezarritako betebehar orokorrak.\n2. Oinarri arautzaile hauetan edo Dirulaguntzei buruzko Foru Legean ezarritako betebeharretako bat betetzen ez bada, emandako laguntza kobratzeko eskubidea galduko da, aldez aurretik kobratutakoa itzuli beharko da edo, kasua bada, osorik itzuli beharko da, foru lege horren 35. artikuluan xedatutakoarekin bat.\n13. oinarria. Baterako garapen prozesuan parte hartzea.\nLaguntzen onuradun diren enpresek konpromisoa hartzen dute baterako garapen prozesu batean parte hartzeko erronkaren talde sustatzailearekin eta hura ingurune erreal batean baliozkotzeko.\nBaterako garapena metodologia bat da, zeinaren bidez ideiak modu bateratuan sortzen eta baliozkotzen diren, prozesu horretan parte hartzen duten eragile guztiei aitortuz balioa gehitzeko duten gaitasuna, produktu, prozesu edo zerbitzu bat sortzerakoan. InDemanden esparruaren barnean, baterako garapen prozesua eginen da erronkaren talde sustatzailearen eta laguntzaren onuraduna den enpresaren artean, eta laguntza emanen diete Nafarroako Enpresa eta Berrikuntzarako Europako Zentroak eta SODENAk, bai eta Osasun Departamentua-Navarrabiomedeko Osasun arloa Berritzeko Unitateak ere.\nBaterako garapen prozesuan, baterako lan-saioak aurreikusten dira, helburu hauekin:\n–Eremu funtzionala eta irtenbidearen azken baldintza teknikoak asmatzea eta elkarrekin definitzea.\n–Prototipo funtzionalak berrikustea eta probatzea.\n–Metodologia diseinatzea eta ebaluatzea.\n–Prototipoa ingurune erreal batean baliozkotzeko prozedura.\n–Enpresa onuradunari laguntza-zerbitzuak ematea diruz lagundutako irtenbidearen enpresa garapenari laguntzeko.\n14. oinarria. Laguntzaren ordainketa.\n1. Frogagiriak aztertuta, kudeaketa organoak organo eskudunari igorriko dio ordainketa egiteko ebazpenaren proposamena. Horrekin batera, txosten bat aurkeztuko da, ziurtatzen duena betetzen direla dirulaguntza emateko arrazoi izandako xedeak eta onuradunek betetzen dituztela dirulaguntza kobratzeko eskubidea ematen duten baldintzak.\n2. Ordaintzeko ebazpenak gehienez ere sei hilabeteko epean emanen dira, 11. oinarrian eskatzen den dokumentazioa aurkezten denetik hasita. Epe hori etenda geldituko da, aurkeztutako dokumentazioan edozein zuzenketa egiteko eskatuz gero.\n3. Laguntzaren ordainketa aurreratua egiten ahalko da, betiere onuradunek frogatzen badute funtsak jaso behar dituztela dirulaguntzaren helburuak betetzeko eta Dirulaguntzei buruzko Foru Legearen 33. artikuluan aurreikusitako bermeak aurkezten badituzte.\nAurreratutako dirulaguntzaren justifikazioa 11. oinarrian adierazitako moduan eginen da.\n15. oinarria. Laguntzen araubidea.\nDeialdi honetako dirulaguntzak de minimis laguntzak dira, Europako Batzordeak abenduaren 18an emandako 1407/2013 Erregelamenduan xedatutakoaren arabera. Erregelamendu horren xedea da Europar Batasunaren Funtzionamenduari buruzko Tratatuaren 107. eta 108. artikuluak de minimis laguntzei aplikatzeko modua (2013ko L 352. Europar Batasunaren Aldizkari Ofiziala, abenduaren 24koa).\nErregelamendu horrekin bat, enpresa bakar bati hiru zerga ekitaldiko aldian emandako de minimis laguntza guztien batura ezin da 200.000 eurotik gorakoa izan. Aipatu erregelamenduaren 2.2 artikuluan ezarrita dago enpresa bakarraren definizioa.\nHorretarako, eskaerarekin batera aurkeztu beharreko erantzukizunpeko adierazpenean, interesdunek aitortuko dituzte kasuan kasuko zerga ekitaldian eta aurreko bi zerga ekitaldietan hartutako bestelako de minimis laguntzak.\n16. oinarria. Dirulaguntzen bateragarritasuna eta laguntzak pilatzea.\nDeialdi honetako dirulaguntzak bateragarriak dira gastu beretarako emandako beste dirulaguntza batzuekin, emaileak izanik Nafarroako Foru Komunitateko Administrazioa, beste administrazio publiko batzuk, beste erakunde publiko nahiz pribatu batzuk edo partikularrak, nazionalak nahiz atzerrikoak.\n17. oinarria. Emandako dirulaguntzen publizitatea.\nOsasunaren arloko I+G+b Atalak jendaurrean jarriko ditu emandako dirulaguntzak Ogasuneko Ministerioaren Dirulaguntzen Datu Base Nazionalaren bitartez, honako hauek adierazita: deialdia, laguntzak zein aurrekontu kredituri egotzi zaizkion, onuradunak eta emandako zenbatekoak.\n1. erronka: KonektaSOS.\nKonektaSOS erronkak proposatzen du komunikazio-sistema hobetzea larrialdi-zerbitzuen kudeaketan parte hartzen duten eragileen artean, zehazki hauen artean: bizi euskarri aurreratuko anbulantziak (ASVA), larrialdiak koordinatzeko zentroa (SOS Nafarroa) eta Nafarroako Ospitaleguneko Larrialdietako triaje-taldea.\nTelefoniarako komunikazio-aplikazio bat garatuko da, ahotsarekin, datuekin eta irudiekin, aukera emanen duena koordinazioa eta erantzun-denborak bizkortzeko honako hauen artean: bizi euskarri aurreratuko anbulantziak (ASVA), larrialdiak koordinatzeko zentroa (SOS Nafarroa) eta Nafarroako Ospitaleguneko Larrialdietako triaje-taldea; horretarako, informazioa protokolizatu eta estandarizatuko da gertaeraren lekutik beretik SOS Nafarroako mediku koordinatzailea dagoen lekuraino, eta handik, ospitaleetako larrialdi zerbitzuetaraino. Sistema berriak larrialdien batez besteko erantzun denbora hobetuko du, bai unitate asistentzialetan bai ospitaleko triajean, eta eragin berezia izanen du denboraren mendeko larrialdi eta prozesuetan.\nLarrialdien eta Osasun Garraioaren Atalak proposatu du komunikazio-sistema berri hori. Atal hori dago Larrialdien eta Osasun Garraioaren Atalean, Nafarroako Larrialdietako Zuzendariordetza eta Hil ala Biziko Larrialdiei Arreta emateko Zuzendaritza Teknikoan, Oinarrizko Osasun Laguntzako Kudeatzailetzan. Horren garapenean, diziplina anitzeko lantalde batek hartuko du parte: Nafarroako Ospitaleguneko Larrialdi Zerbitzuko langileak, Iruñerriko Ospitalez kanpoko Larrialdien Zerbitzuko langileak eta ASVA zerbitzukoak.\nTuterako eta Lizarrako osasun barrutietako larrialdien kudeaketara ere heda liteke KonektaSOS, baldin eta onartzen badute Tafallako, Tuterako eta Lizarrako ASVA unitateek eta Reina Sofía eta García Orcoyen ospitaleetako larrialdi-zerbitzuek.\n2. erronka: EbaHelp.\nEbaHelp irtenbideari esker, efizienteagoa izanen da ebakuntza-gelan ari diren erizain instrumentisten asistentzia-jarduera; izan ere, chatbot zerbitzu baten bidez, azkar eta seguru eskuratuko dute beharrezkoa den informazioa: teknika kirurgikoak, tresneriaren lokalizazioa edota laguntza-baliabideak (bideoak, argazkiak). Tresna horri esker, kirurgia-denborak murriztuko dira eta pazientearen segurtasuna handituko da, informazioa modu zehatzagoan eta azkarrago eskuratu ahal izanen baita.\nNafarroako Ospitaleguneko B Bloke Kirurgiko Orokorraren Zerbitzuak proposatu du irtenbidea, eta, nahiz eta hasiera batean garatuko den kontuan hartuta traumatologia espezialitateko ebakuntza-gelan diharduten langile instrumentisten beharrak, Nafarroako 3 ospitaleetako kirurgia- eta larrialdi-zerbitzu guztietara zabal daiteke. Irtenbide honen garapenean beste talde batzuek ere hartuko dute parte, hain zuzen ere Nafarroako Ospitaleguneko Osasun Zainketen Zuzendaritzakoek eta Larrialdi Orokorretarako Zerbitzukoek.\n3. erronka: NireZentroa.\nNireZentroak proposatzen du komunikazio-kanal berri bat abian jartzea oinarrizko osasun-laguntzako osasun zentroen eta erabiltzaileen artean. Zehazki, mezularitza mugikorreko zerbitzu bat (SMS), beren borondatez atxikitako pazienteei eta erabiltzaileei zuzendua, zeinaren bidez gogoraraziko eta/edo berriz esleituko baitira kontsultak, hitzorduak eta osasun probak, eta zeinaren bidez kudeatuko baitira informazio-kanpainak, zentroaren antolaketan eta funtzionamenduan izandako berrikuntzei buruzkoak, osasun-kanpaina aktiboak, osasun-alertak eta zentroko jarduera-agenda.\nZerbitzu berri honen garapena Kudeaketa Klinikoari Laguntzeko eta Laguntzaren Jarraitutasunerako Zerbitzuak proposatu du (O-NOZeko Oinarrizko Osasun Laguntzako Kudeatzailetza). Zerbitzu berriaren helburua da komunikazioa hobetzea osasun zentroen eta beren paziente eta erabiltzaileen artean, eta, hala, huts egindako hitzorduen kopurua murriztea eta transmititutako informazioaren kalitatea eta egokitasuna handitzea. Azken finean, herritarrek beren osasun zentroekin duten hurbiltasunaren pertzepzioa hobetzea espero da. Irtenbide berria Nafarroako osasun zentro guztietan ezar liteke.\n4. erronka: UMD360.\nUMD360 aplikazio berri bat izanen da, minbizi ginekologikoa duten pazienteak ahaldunduko dituena, informazio zehatza emanen baitie hauei buruz: diagnostikoa eta tratamendua; gomendioak eta alerta-seinaleak arazoei aurrea hartzeko; bigarren mailako ondorioak kirurgiaren, erradioterapiaren edo kimioterapiaren ondoren; gomendioak eta alertak; jarraipena eta zalantzak kontsultatzea, etab. Aplikazio horri esker, pazienteak behar den informazio guztia izanen du gaixotasuna eta agindutako tratamenduak ezagutzeko, eta horien ondorioen jarraipena egiteko, bai eta alarmarako seinale eta sintomak zehazteko ere, lehentasunezko kontsulta eskatzeko.\nHala, aplikazioak modu koordinatuan eta integratuan helaraziko du minbizi ginekologikoa duten emakumezkoei ematen zaien osoko arretari buruzko informazioa, prozesuak eta protokoloak, hain zuzen ere Minbizi Ginekologikoaren Diziplina Anitzeko Unitatean (UMDCG) gauzatzen direnak, unitate horrek hartzen baititu patologia horiek dituzten Nafarroako paziente guztiak. Unitatea osatzen duten medikuak eta erizainak zerbitzu hauetakoak dira: Ginekologia, Onkologia Medikoa, Onkologia Erradioterapikoa, Anatomia Patologikoa eta Erradiologia. Noizean behin, beharren arabera, beste zerbitzu hauei ere eskatzen zaie laguntza: Nutrizioa eta Dietetika, Kirurgia Orokorra, Urologia, Kirurgia Plastikoa, Anestesia, Psikoonkologia, Errehabilitazioa, Medikuntza Nuklearra...\nAplikazioa onuragarria izanen da Minbizi Ginekologikoaren Diziplina Anitzeko Unitateko (UMDCG) 200 pazienterentzat baino gehiagorentzat; hala ere, aplikazio hori diziplina anitzeko beste bi unitatetan ere erabil daiteke: koloneko eta ondesteko minbizia eta biriketako minbizia. Urtean 800 paziente baino gehiago izaten dituzte.\nIragarkiaren kodea: F2006857


ZUMAIAN, MUTIL KADETE MAILAN GETARIA TXAPELDUN! – Getariako Udala\nZUMAIAN, MUTIL KADETE MAILAN GETARIA TXAPELDUN!\nASTEBURU HONETAN ERE EZIN IZAN DUTE ARNASARIK HARTU GETARIARREK.\nPosted on 2014 February 18, Tuesday in Albisteak, Kirolak eta gaztea\nAst, 18/02/2014 – 01:00\nIgandean eguraldiak tregua eman zuen eta azkenean azkenean ospatu ahal izan zen, Zumaian, 2014ko Gipuzkoako Batel Ligako 7. Jardunaldia.Egutegian zazpigarrengo jardunaldia aurreikusita zegoen, baina praktikan hirugarrena izan da, azkeneko hiru asteburuetan, eguraldi txarrarengatik, lau jardunaldi suspenditu behar izan baitira.Getariako Arraun Taldeko neska-mutilek, orokorrean, nahiko ondo aritu dira, nahiz eta uraren korrontea dela eta, aldeak handiak izan ziren estropadetako luzera batetik bestera.Lehendabizi parte hartzen mutil infantilak izan ditugu. Estropada nahiko polita egin zuten. Denera 16 batelek parte hartu zuten eta gure ontziak orain arteko emaitzari onena lortu zuen, laugarrena, irabazlea izan den Orio A ontzitik 40 segundora.Mutil kadete mailan 22 batelek hartu zuten parte. Horietatik gureak bi ontzi izan ziren, eta benetan emaitza oso onak izan zituzten. Irabazlea gure taldeko A ontzia izan zen. B ontziak ere emaitza ona izan zuen; laugarrena izan bai zen, ia hamazazpi segundora. Aurreko jardunaldiarekin konparatuta, postuak trukatu egin dituzte gure bi ontziek.Neska jubenil mailan gure batelak ez zuen egunik onena izan. Laugarrenak izan ziren Tolosaldea gailendu zenetik hogeita zortzi segundora. Denera lau batelek parte hartu zuten maila honetan. Lehendabiziko jardunaldiaren emaitza berdina izan zuten, Mutil jubenil mailan aurreko astekoaren antzeko emaitzak izan zituzten. 14 ontzik hartu zuten parte. Maila honetan gure taldetik bi ontzi izan genituen. Irabazlea Tolosaldea ontzia izan zen. Getaria A ontzia 5. izan zen, 9 segundotara, eta Getaria B ontzia 11.a, 51 segundora. Datorren larunbatean Pasai Donibanen ospatuko da batel ligaren 8.go jardunaldia.Bateletik aparte, larunbatean XX. Oriaren Traineru Jaitsiera ospatu zen. Gure taldetik hiru traineruk parte hartu zuten. Jubenilak hirugarrenak izan ziren. Neskak, “Getaria-Zarautz” traineruarekin, seigarrenak helmugaratu ziren, eta mutil seniorrak hamargarrenak.Aupa Getaia!!!!


Inor ez ahanzturan, Luis Enrique Soriano gogoan - Urola Kostako Hitza : Urola Kostako Hitza\nDuela hiru urte iritsi zen Luis Enrique Azpeitira. Lanera etorri zen, beste askoren gisara. Bizitza hobe bat zuen helburu, horrelakoetan ohi den legez. Aurrez, batxilergoko ikasketak amaitu zituen Dominikar Errepublikan. Ordurako hemen zituen senideak, eta bide bera hartzea erabaki zuen gazteak. Iritsi bezain laster aurkitu zuen lana herriko lantoki txiki batean, zehazki Manuel Aizpuru S.M enpresan. Lanean hastearekin batera, bere ingurunea egiten joan zen herrian: senideekin bizi zen, lagun berriak egin zituen eta bizitzaz gozatzen saiatu zen, horretarako tarterik zuenean.\nLuis Enriquek 17 urte zituen Azpeitira etorri zenean, baina hiru urte beranduago, 20 urterekin, betirako joan da gure artetik. Izan ere, uztailaren 30ean, gauez, hilik aurkitu zuten lan egiten zuen lantegian. Bere buruaz beste egin zuen aurrez aparteko arazo psikologikorik izan ez zuen gazteak.\nEtorkizun hobe baten bila etorri zen Azpeitira, baina lanak erabat harrapatu zuen bere egunerokoa. Hamabi orduko lanaldiak egiten zituen, eta baziren gehiago sartzen zituen egunak. Larunbatetan ere lanera joaten zen: kontaezinak ziren astean egiten zituen lan orduak. Behartu egin zuten horretara, eta, bere egoeran, ez zuen hori egitea beste aukerarik ikusi.\nLuis Enriquek hiru urtean luzatu den jazarpen egoera sufritu zuen lantegi horretan. Akatsen bat egiten zuen bakoitzean, oihu egiten zion nagusiak: umiliatu egiten zuen. CNCko makina batean egiten zuen lan, zeina ederki maneiatzen zuen. Nagusiak beste makina bat ekarri zuenean, bigarren hori ere bere gain utzi zuen. Gazteak esana zion nagusiari ezin zuela guztiaren ardura hartu, beste langileren bat hartu beharko lukeela, baina kasurik ez. Beste behin, pieza bat gaizki egin izanagatik, soldatatik 300 euro kendu zizkioten. Duela asko ez, COVID-19 gaitzak erasanda egon arren, lanera joatera behartu zuen nagusiak: gauez eta bakarrik egin behar izan zituen lanaldiak.\nSufritu zuen norainokoa erakusten duten gertaerak dira aipaturikoak. Bere buruaz beste egin zuen gauean ere, hiru urtean luzatu zen presio egoera errepikatu zen. Pieza bat gaizki atera, eta nagusiak betiko jarrera izan zuen gaztearekin. Oraingoan, ez zen etxera itzuli. Gaua aurrera joan ahala, bere ingurukoak kezkatzen hasi ziren. Luis Enriquek, ordurako, bere buruaz beste egitea erabaki zuen, hainbeste zoritxar ekarri zizkion lantegian bertan.\nJakitun gara dominikar gazteak bizi izandakoa ez dela kasu isolatu bat. Prekarietate eta jazarpen egoerak ohikoak dira herriko enpresa askotan, eta ohikoa da, aldi berean, egoera horiek okerrera egitea langileak migratzaileak direnean. Errealitate latz horiek Azpeitian (ere) gertatzen dira, eta arduradunak izan badituzte.\nGure doluminak eta elkartasuna helarazi nahi dizkiegu Luis Enrique Sorianoren senideei eta hurbilekoei, baita Azpeitiko dominikar komunitateari ere. Testigantza latza da familiaren eskutik jaso duguna, eta jendeak jakin behar duela pentsatzen dugu.\nHainbeste min eragiten duten injustizia egoerak gainditzeari begira lan asko dugu egiteko: bide horretan, zapalduen daude horiekiko elkartasuna antolatzea beharrezkoa dela uste dugu. Horretan dihardugu Elkar-ekinen, eta horretan jarraitu nahi dugu, gure txikian.\nHerrian isilik igaro den heriotza latz hau ez dugu ahanzturan galtzen utziko. Horregatik, hitz hauen bidez, Luis Enriqueren memoria eta duintasuna aldarrikatu nahi izan ditugu. Egin genezakeen gutxiena horixe baita: isiltasuna egiarekin haustea, eta gure mina adieraztea.


EH Bilduk izandako sakon-sakoneko lorpena | herria | GAUR8 - mila leiho zabalik\nEH Bilduk izandako sakon-sakoneko lorpena\nEH Bilduren emaitzak ez dio ez ezker abertzalearen estrategia aldaketari ez ETAren erabakiei erantzuten. Beste estadio batean sartu da\nEH Bilduk bozen %27,85 lortu zituen joan den igandean izandako hauteskundeetan, inoiz baino gehiago. Batek baino gehiagok esango du datu horrek izandako abstentzio izugarriarekin duela zerikusia eta, egiari zor, horrela dela aitortu behar da. Hau da, abstentzioa txikitu ahala, seguru asko, portzentaje hori ere jaitsiko litatzeke, hainbat boz boto emaileek bizkarra eman dieten alderdieetara bueltatuko liratekeelako. Izan ere, abstentzioa ez da homogeneoa. Hauteskundeen eta egoera politiko zein sozialaren arabera, gehiago eragiten die alderdi batzuei besteei baino.\nNolanahi ere, oso nabarmentzekoa da EH Bilduk, abstentzioa hainbeste handituta ere (zazpi puntutik gora egin du 2016ko hauteskundeekin alderatuta), portzentajean ez ezik, boz kopuruan ere gora egin izana. Kasik 23.000 boto gehiago lortu ditu. Askoz jende gutxiagok bozkatu du eta, halere, boz kopuru handiagoa lortu du. Ez da gutxi beste alderdi nagusi guztiek bozak galdu dituztelarik.\nOntzat emanda ere parte hartze handiagoarekin EH Bilduk lortuko lukeen boz portzentajea txikiagoa litzatekeela, indar politiko hori ez litzateke 2011-2012ko hitzorduetan izandako emaitzetatik oso urruti ibiliko. Eta horixe da aurrera begira politikoki aztertu beharreko daturik esanguratsuena.\n2011ko udaberrian udal eta foru hauteskundeetan Bildu aurkeztu zen; 2011ko azaroan, Amaiur Espainiako Kongresu eta Senatura, eta, 2012an, EH Bildu Gasteizko Parlamentura. Bide horretan, ezker abertzalearen eta EAren arteko akordioa izan zen lehen urratsa, eta ondoren etorri ziren Aralar eta Alternatiba, betiere alderdirik gabeko hainbat norbanakorekin batera.\nHasiera hura izan zen indar metaketa berri horren gailurra, eta marka hura lortu izanak zerikusia handia izan zuen orduantxe ezker abertzaleak estrategia aldatu izanarekin eta ETAk borroka armatua uzteko hartutako bidearekin. Nolabait esatearren, hori dena saritu zuten hautesleek. Ziklo aldaketa bultzatu izana saritu zuten bozaren bitartez.\nJakina, hain emaitza onak lortzea zaila bada, are zailagoa da emaitza horiei denboran eustea, eta lehen garaipen horren ostean higadura ere etorri zen hurrengo urteetan eta hauteskundeetan. Ez zen beherakada azkarra izan, ezkerreko abertzale eta subiranisten boz eta indarra ez baita inoiz likidoa izan, baina beherako joera hartu zuen. Normala ere bazen maila batean behera egitea horrenbesteko arrakasta lortu ostean.\nOraingoan berriro ere ezkerreko soberanisten eskaintza horrelako mailara iritsi izanak esanahi politiko handia du. Oraingo emaitzak ez baitio ez ezker abertzalearen estrategia aldaketari ez ETAren erabakiei erantzuten. Hura amortizatuta dago dagoeneko, onerako zein txarrerako. Beste estadio batean sartu da EH Bilduren proiektua, arrakastatsu; gai izan delako indar metaketa berritzeko, etorkizunerako alternatiba gisa agertu delako, orain arte uzkur zituen beste sektore batzuetara iristeko gai izan delako, ezkerreko ikuspuntutik eremuak zabaldu dituelako, aliantza politikan aukerak zabaldu dituelako, zenbait kasutan –Madrilen edota Nafarroan, esate baterako– erabakigarri izan delako… Ez da soilik aurreko zikloa ixteko ahaleginaren isla, hori ere izan arren; etorkizuneko proiektutzat ere aurkez dezake bere burua EH Bilduk. Ez da gutxi, baina, jakina, oraindik ere ez da nahikoa. •


Mariasun Landa / Idazlea - Elkarrizketa - Euskonews\nMariasun Landa / Idazlea\n"Utopia historiaren motorra da eta 68ko maiatza hartan ezagutu genuen hori"\nMariasun Landa eta Jean-Baptiste Orpustanek jasoko dute Eusko Ikaskuntza – Laboral Kutxa Saria 2014. Hori dela eta, Mariasun Landa idazleari aldizkari honek 2008an egindako elkarrizketa berreskuratzen dugu.\nOso baikor ikusten dut panorama. Ikusten ditut neska gazte batzuk idazle onak datozela, eta pentsatzen dut txikitatik hezi direla berdintasunean eta unibertsitatera ere heldu direla modu berean. Aukera hori zabalduz joango da. Bai, emakume idazleak sortuko dira, gero eta gehiago. Zailago ikusten dut, dena den, emakumeok nola uztartu hemengo euskal sistema literarioan, gizonezko idazleen artean sare batzuk daudelako, sare moduan funtzionatzen dutenak eta ez dakit noraino emakume idazle gazte horiek onartuak izango diren, onartuta baldin badaude, eta zer preziotan. Edo baztertuak geratuko diren eta emakumeen arteko beste sare batzuk eraiki beharko genituzkeen. Gauza asko ikusteke daude oraindik.\nFilosofia eta Letretan lizentziatu zen Sorbonako Unibertsitatean, 1973an. Gaur egun Literaturaren Didaktikako irakasle titularra da Euskal Herriko Unibertsitatean (UPV-EHU).\nEuskal Herriko hainbat aldizkari eta egunkaritan aritu da laguntzaile, baina bere sortze-lanak euskarazko haur eta gazteentzako literatura izan du xede. Hala, haurrentzako hogeita hamar bat liburu idatzi ditu eta bere obrako hainbat izenburu gaztelaniara, katalanera eta galizierara itzuli dira, baita atzerriko beste hizkuntza batzuetara ere, haien artean ingelesa, frantsesa, alemana, grekoa, arabiera, koreera eta albaniera daudela.\nArgitaratutako lanen artean honako hauek aipatu daitezke: Amets uhinak (1982), Kaskarintxo (1982), Elisabete lehoi domatzailea (1983), Txan fantasma (1984), Izar berdea (1985), Iholdi (1988), Izeba txikia (1988), Maria eta aterkia (1988), Alex (1990), Irma (1990), Kleta bizikleta (1990), Kleta bizikleta (1991), Elisabete lehoi domatzailea (1997), Ahatetxoa eta sahats negartia (1997), Amona, zure Iholdi (1997), Joxepi dendaria (2000), Sorgina eta maisua (2000), Galtzerdi suicida (2001), Krokodiloa ohe azpian (2002), Nire eskua zurean (2003), Inurri bitxia (2004), Izar berdea = The gran star (2005), Iholdi (2005), Izeba Txikia (2005).\nMariasun Landak euskarazko Haur Literatura Saria irabazi zuen 1982an, Txan Fantasma ipuinarekin; Haur eta Gazte Literaturako Euskadi Saria 1991n, Alex lanarekin; eta Espainiako Kultura Ministerioaren Haur eta Gazte Literaturako Sari Nazionala 2003an, Un cocodrilo bajo la cama liburuarekin.\n2004. urtean, Donostiako Udalak emandako Hiritar Merezimenduzko Domina eta Errenteria Hiriko Domina lortu zituen. Duela gutxi nobela autobiografikoa argitaratu du, La fiesta en la habitación de al lado (Erein 2007) izenburukoa, eta 2008ko Andersen Nazioarteko Saria irabazteko hautagaia izan da.


Irekia Eusko Jaurlaritza - Gobierno Vasco :: Eusko Jaurlaritzak Euskal Administrazio Publikoko langileentzako 1.614,5 orduko lanaldia onartu du (2013-03-05(e)ko Kointseiluan hartutako erabakia)\n2013-03-05eko Gobernu Kontseiluaren Akordio nagusiak\nDekretua, 2013 ekitaldian Euskal Autonomia Erkidegoko pertsonal funtzionario, estatutario eta lan-kontratuko langileentzako urteroko lanaldia ezartzen duena.\nGobernu Kontseiluak gaur onartu duen dekretuak zehazten du, gainera, langile publikoek norbere eginbeharretarako hiru egun izango dituztela urtean. Hartara, ia 70.000 langilek urteko 1.592 orduko lanaldi efektiboa izango dute.\nEuskal Autonomia Erkidegoko Administrazioko funtzionarioentzako, estatutupeko langileentzako eta langile lan-kontratudunentzako urteko lanaldia zehazten duen Dekretua onartu du gaur Gobernu Kontseiluak. Horren arabera, 1.614 ordu eta 30 minutukoa izango da lanaldia.\nDekretuak zehazten du, halaber, Euskal Administrazio Publikoko langileek norbere eginbeharretarako hiru baimen-egun (22 ordu eta 30 minutu) izango dituztela. Hartara, ia 70.000 langilek urteko 1.592 orduko lanaldi efektiboa izango dute.\nUrteko ordu horiek asteko lanaldian zer-nola banatuko diren eta langileek zer ordutegi izango duten Euskal Administrazio Publikoaren mahai sektorialetan negoziatu beharko da hemendik aurrera.\nBaina, dekretu horrez gain, Eusko Jaurlaritzak langile publikoen lan-bizitza eta familia-bizitza uztartzeko zenbait neurri ezarriko ditu laster, Euskal Autonomia Erkidegoko Mahai Orokorraren azken bileran zentral sindikalen ordezkariei jakinarazi zien bezala. Hona hemen neurriok.\nGehienez ere urteko 8 orduko ordaindutako baimen berri bat sortuko da, lehen mailako harremaneko 12 urtera arteko adingabeak laguntzeko.\nLangile publikoei gaixotasun larriren bat duten seme-alaba adingabeak zaintzeko aukera emango dien araudi berri bat ezarriko da.\nEta, 2013an, telelana ezarriko da, bizitza pertsonala eta familia-bizitza uztartu ahal izateko.\nAldi baterako ezintasunaren ildotik, Eusko Jaurlaritzak ordainsari-osagarriak hobetuko ditu. Hori horrela:\nLehen egunetik hirugarren egunera, langileek % 50 kobratuko dute.\nLaugarren egunetik hogeigarren egunera, langileek % 75 kobratuko dute.\nHogeita batgarren egunetik aurrera, langileek % 100 kobratuko dute.\nEusko Jaurlaritzak enplegu publikoari eusteko eta zerbitzu berriak ez kanporatzeko konpromisoari eusten dio, eta aurreko gobernuak hartutako neurriak baliogabetuko ditu; hartara, enplegua sortuko du, baldin eta:\nErrelebo-kontratua berreskuratzen bada.\nLangile publikoen ordezkapenak mugatzen zituen 2012ko otsailaren 14ko instrukzioa bertan behera uzten bada.\n2014tik aurrera erretiroagatiko primak berreskuratzea aztertzen da.\nErabakia, Euskal Autonomia Erkidegoko Administrazio Orokorraren eta haren erakunde autonomoen zerbitzura diharduten funtzionarioen eta lan-kontratuko langileen 2013. urteko lanaldi eta ordutegiei buruzko zirkularra onartzekoa. (2013-04-22(e)ko Kointseiluan hartutako erabakia)


Poliziak SATeko kidea den Nestor Salvador atxilotu du\nGaur goizean espainiar poliziak SATeko kidea den Nestor Salvador atxilotu du Madrileko autobus geltokian. Nestor Portugalera joaten zen jardunaldi batzuetan parte hartzera eta Madrilera heldu denean espainiar poliziak abordatu du, SATek azaldu duenez Granadatik omen zeuden bere atzetik. Atxiloketa hau 2013.urteko ekimen batekin lotuta dago. 2013ko abuztuan SATek haurrentzako eskola materiala desjabetu zuen Sevillako Carrefour batetik. Ekimen honen bitartez, Andaluziako haur askok eskolarako materiala erosteko dituzten salatzea izan zen. Honen harira Nestor inputatu zuten baina Nestorrek justiziari intsumisioa egitea erabaki zuenez, SATeko kideek bezala, ez zen aurkeztu epaitegian eta SATen ustean horregatik atxilotu dute. Eguerdian Madrilgo epaitegitik pasa ondoren, aske geratu da.\nAndres Bolado atxilotua eta espetxeratua izan da Jaenen\nGaur goizean Espainiar poliziak Andaluziako SAT sindikatuko kidea den Andres Bolado atxilotu du espetxeratzeko. Andres Boladori 3 urte eta erdiko kartzela zigorra inposatu diote, 2012.urteko protesta sozial batengatik. Atzo bukatu zitzaion epea, bere burua espetxean aurkezteko baina injustizia honen aurrean uko egin zion agindua betetzeari. Honen haurrean SATek Andaluziako beste eragile eta ehunka pertsonekin batera kanpamendu solidario bat antolatu zuten, Andresi babesa helarazteko eta bere indultua exijitzeko.\nAtzo eman zioten hasiera 2016ko Rith-ari, Gaelikoaren aldeko Korrika\nAtzo eman zioten hasiera 2016ko Rith-ari Irlandako An Droichead Nua hirian. Gogora dezagun Rith-a Irlandan Gaelikoaren alde egiten den lasterketa dela, Euskal Herriko Korrikan oinarrituta. Baina Euskararen aldeko lasterketarekin alderatuta, Irlandan bakarrik egiten dute Korrika egunez. Atzo jendetza egon zen lasterketari hasiera emateko, jai giroan eta musikarekin. Euskal Herrian bezala lasterketa buruan testigu bat daramate, barruan mezu bat daramana eta bukaeran irakurriko dena. 700 kilometro, 200 hiri eta herri, 32 eskualde… zeharkatu ondoren Dublinera helduko da martxoaren 14an. Informazioa egunean jarraitzeko: Rith-en web orrialdea, Facebook, twitter...\nHerriKolore Irratia: CUP eta Errontegiko inauteriak\nZopina irratian egiten dugun azkenengo irratsaioan Katalunian jarri genuen arreta prozesuaren egoera ezagutzeko. Horretarako CUPeko kidea den Marc-ekin hitz egin genuen. Marc-ek prozesua ze egoeran dagoen kontatu zigun eta aurrerago izango dituzten erronkei buruz hitz zigun baita ere. Nola ez CUPeko emakumeek jasan dituzten eraso sexistak salatu genituen baita. Beste alde batetik Errontegiko Inauteriei eta auzoko pedidari buruz hitz egin genuen Ainarako Argiñerekin.\nMexiko errege mago anarkistek irribarreak eraman dituzte zonalde txioetara\nMexikoko “Bloque Niños” izeneko talde anarkistak, abenduaren 6 guztietan biltzen dira Mexikoko hiriko zonalde txioetako haurrei irribarreak eramateko. Ekimen honen bitartez eramaten zaizkie jolasak eta arropa. Gogoratu dute Mexikon 3.000.000 haur baino gehiagok lan egin behar dutela eta txirotasuna jasaten dutela, soilik Mexiko DF-n miloi bat baino gehiago dira. Ekimen honen helburua: txirotasuna, gosea, bazterketa… jasaten duten haurrei, haurtzaroa itzultzea da.\nHa muerto el obispo Pedro Casaldàliga a los 92 años\nBrasil. Cien mil vidas perdidas: no aceptes «la nueva normalidad»\nHonduras a las puertas de proceso electoral sin garantías de transparencia\nArgentina. Rechazaron los pedidos de prisión contra 4 policías en la causa de Facundo Astudillo Castro


Balio erantsi - Wikipedia, entziklopedia askea.\nBalio erantsia ondasun eta zerbitzuek ekoizpen-prozesuan hartzen duten balio ekonomiko edo gainbalioa da. Bestela esanda, ekoizpen-prozesu batek ekoizpenean erabili diren lehengaiei gehitzen dion balio ekonomikoa.\nGarraiolari batek gai batzuk A puntutik B puntura eramaten baditu eta gai horiek B puntuan balio handiagoa baldin badaukate A puntuan baino, garraiolariak balio erantsia gehitu die garraiatu dituen gai horiei.\nMekanikari batek ez dabilen makina bat konpontzen badu, makina konponduak balio handiagoa izango du konpondu eta gero ez zebilenean baino. Mekanikariak balio erantsia gehitu dio ez zebilen makinari.\nIntelektual batek barreiaturik zegoen informazioa bildu eta sistematizatu egiten badu, eta informazioa eskuragarri jartzen badu, informazioari balio erantsia gehitu dio.\nBalio erantsi gordin.\nOrriaren azken aldaketa: 20 maiatza 2021, 18:00.


Adituek modu pribatuan aurreztea gomendatzen dute, erretiroa iristen denean mantenu publikoa gorde denarekin osatu ahal izateko. Ezagutu formula erabilgarrienak\nEgilea: Vera Castelló 2022-ko urtarrilak 23\nHasi berri dugun urteak berrikuntza asko dakartza pentsioei dagokienez. Birbalorizazioa kalkulatzeko formula berriari esker, erretiratuek erosteko ahalmena gal ez dezaten, kotizaziopeko pentsioak %2,5 handiagoak izango dira 2021ean baino, eta gutxienekoen eta kotizazio gabekoen kasuan, igoera %3 izango da. Eta % 100 kobratzeko baldintzak ere ez dira berdinak. Ondoren, pentsiodunek 2022an jasoko dituzten zenbatekoak eta horiek osatzeko formula erabilgarriak zehaztuko ditugu, beren bizi-mailari eusteko nahikoak ez badira.\n2022 pentsioak: erretiratuek hilean zenbat kobratzen duten\nKotizaziopeko gehieneko pentsioa: 2.819,6 euro hilean\nKotizaziopeko pentsioak (gutxienekoak)\n65 urte edo gehiagoko erretiroa\nEzkontide karguduna: 890,5 euro hilean\nEzkontiderik gabe: 721,7 euro hilean\nBere kargura ez dagoen ezkontidearekin: 685 euro hilean\n65 urtetik beherako erretiroa\nEzkontide karguduna: 835 euro hilean\nEzkontiderik gabe: 675,3 euro hilean\nBere kargura ez dagoen ezkontidearekin: 638,2 euro hilean\nKotizazio gabeko pentsioak (erretiroa eta baliaezintasuna): 414,80 euro hilean\nErabilgarriak dira pentsioa osatzeko produktuak?\nEspainiar gehienek uste dute kobratuko duten pentsio publikoa ez dela nahikoa izango beren bizi-mailari eusteko. Are gehiago, batzuek uste dute hemendik hamarkada batzuetara ez dugula esleipen hori izango. Azken hori gertatzeko aukera gutxi dago, baina pentsioen zenbatekoa egungoa baino txikiagoa izango da, zenbatekoa kalkulatzeko sartu diren azken aldaketak direla eta. Horregatik, adituek denbora daramate modu pribatuan aurrezteko gomendatuz, erretiroa iristen denean errenta publikoa aurreko urteetan gordetakoarekin osatu ahal izateko.\n‘Alderantzizko Behatokiko Aurrezkiaren VII. Barometroaren’ arabera, Espainian aurrezten dutenen %86k eperako gordailu bat du kontratatua, nahiz eta gaur egun oso errentagarriak diren; pentsio-planak, berriz, gehien erabiltzen den bigarren produktua dira; aurreztaileen %54k egiten du. Kontua da bankuek eta aseguru-etxeek merkaturatutako banakako planak eta finantza-erakundeek sustatutako Borondatezko Gizarte Aurreikuspeneko Erakundeak (BGAE) izan direla azken hamarkadetan erretiroari begira aurrezteko tresna egokiena. Hala ere, berriki egindako aldaketek zalantzan jarri dute lehenengoen erabilgarritasuna.\nPentsio-planei eragiten dieten aldaketak tresna horietan aurrez daitekeen gehienezko diru-kopuruari dagozkio. 2020ra arte, muga orokorra 8.000 eurokoa zen urtean; 2021ean, ordea, 2.000 eurokoa zen, eta 1.500 eurokoa 2022an. Ekarpenen beherapena garrantzitsua da hainbat arrazoirengatik:\nLehenbizikoa, urtean zenbat eta gutxiago aurreztu, orduan eta gutxiago metatuko baitugu.\nEta bigarrena, murrizketa horrek bete-betean eragiten diolako pentsio-planen zerga-desgrabazioari, hau da, urte horretan egindako ekarpenek PFEZren zerga-oinarria murrizteko balio dutelako. Hau da, Errenta Aitorpena egitean diru gutxiagoren gaineko zergak kalkulatzen dira. BGAEen kasuan, banakako ekarpenak 5.000 euroraino iristen dira.\nPentsio plan edo BGAE batean aurreztu nahi badugu, kontuan hartu beharreko gauza gehiago. Lehenik eta behin, ez dago diruaren gaineko bermerik: gauza bera egiten dute inbertsioek eta errentagarritasun ona lortzen dugu, burtsa bat-batean erortzen da eta dena ere gal dezakegu. Lehen komunak ziren gutxieneko errentagarritasuna bermatzen zuten planak, baina zerotik hurbil dauden interes-tasen egungo egoerak ez du uzten horiek eskaintzen.\nBeste kontu garrantzitsu bat da ezin dugula metatutako dirua nahi dugunean atera. Erretirorako aurreztea da kontua. Orduan, dirua zenbat eta denbora gehiago behar izan irabaziak pilatzeko aukera gehiago izateko. Planteamendu horrekin, norberak erretiroa hartzen duenean edo sinatu zuenetik gutxienez 10 urte igaro ondoren soilik atera daiteke aurrezkia (arau hori 2025ean sartuko da indarrean planetarako, baina BGAEetan beti egon da baimenduta). Gaixotasun larria, langabezia edo baliaezintasuna izanez gero, aurrezkia lortu ahal izatea ere aurreikusten da. Eta titularra lehenago hiltzen bada? Oinordekoek edo izendatuak eginen du.\nGainera, jakin behar da aurreztaileak ez baditu lortutako emaitzak konbentzitzen edo uste badu beste banku bateko estrategiak hobeak izango direla, askatasun osoa duela bere dirua pentsio-planen artean mugitzeko, nahi duenean eta produktu bakoitzak hilean dituen komisioak baino gastu gehiago kobratu gabe.\nPentsioa osatzeko beste aukera batzuk\nAseguru-etxeek pentsioa osatzeko beste tresna batzuk eskaintzen dituzte, hala nola:\nAurreikuspen Plan Aseguratuak (APB), hiru hilean behin berrikusten den interes-tasa bati lotuak.\nAurrezki Sistematikoko Banakako Planak (PIAS), likidezia eta abantaila fiskal handiagoa eskaintzen dutenak, biziarteko errenta gisa kobratzen badira bakarrik.\nUnit linked direlakoak, inbertsio-funtsei lotutako aseguruak.\nInbertsio-funtsak ere egokiak dira epe luzera aurrezteko, hala nola erretiroa.\njubilación-eu pensiones-eu plan de pensiones-eu


[Berria] Gipuzkoan beste gizarte eredu bat posible dela aldarrikatu dute\nAzpiegitura handien inguruan «benetako eztabaida bat» egiteko eskatu dute Donostian, manifestazio batean\nAINARA ARRATIBEL GASCON DONOSTIA\nEhunka lagunek egin zuten atzo arratsaldean Gipuzkoan egin nahi dituzten azpiegitura handien aurka. / JON URBE / ARP\nBeste gizarte eredu bat aldarrikatu, eta «azpiegitura erraldoiak nahiz proiektu xahutzaileak» eteteko eskatu zuten atzo ehunka lagunek Donostian. Gipuzkoako azpiegitura erraldoien aurkako herri mugimenduak antolatu zuen protesta; eredu berri hori zehazterakoan herritarren iritzia kontuan hartzeko eskatu zuten. «Haien parte hartzea funtsezkoa eta ezinbestekoa da», nabarmendu zuten antolatzaileek.\nElurra eta euria egin arren, asko izan ziren manifestaziorako deiari erantzun eta Bulebar inguruan bildu zirenak. 17:15ean bazen jendea inguruan. Bozgorailuetatik azpiegitura handien aurkako mezuak entzuten ziren. Protesta 17:40 inguruan abiatu zen, Gipuzkoa desberdin baten alde, jendarte eredua aldatu: azpiegitura lan handiak gelditu lelotzat hartuta. Parte hartzaileen artean izan ziren, besteak beste, Gipuzkoako ahaldun nagusi Martin Garitano, ezker abertzaleko Rufi Etxeberria eta Joseba Permach, Aralarreko Rebeka Ubera eta Ernesto Merino, Ezker Anitzeko Mikel Izagirre, Eguzki talde ekologistako Juan Mari Beldarrain, Gipuzkoako Errausketaren Kontrako Plataformako Maria Luisa Sanchez eta AHT Gelditu! Elkarlaneko Mila Elorza.\nEz, ez, ez txikiziorik ez, Bihotza porlanez betea duzue, Erraustea ez hemen eta ez inon! eta era horretako leloak oihukatu zituzten ibilbide osoan zehar. Pankartek eta banderek kolorea eman zioten protestari. Martxa zaintzen, ertzainen hiru furgoneta joan ziren bukaeran.\nAHTa, Zubietako errauste planta, Pasaiako kanpoko kaia, Lezo-Gaintxurizketa plataforma logistikoa, Zubietako espetxea eta gisako azpiegiturak «bideraezinak» direla aldarrikatu zuten, eta ez egitea galdegin zieten erakundeei. «Horiek geratzeko eta inoiz egin ez den eztabaida bat egiteko eskatzeaz gain, inposatu diguten garapen eredua zalantzan jarri nahi dugu. Krisiak agerian utzi du urteetan guk esaten genuena: hazkunde eredu hori ez da bideragarria. Jendeak, gainera, ez du hori nahi».\nHerritarren ongizatea ardatz izango duen eredu bat nahi dute Gipuzkoarentzat. «Ez egungoa, gutxi batzuen enpresa interesei erantzuten baitie soilik. Osasun alorrak, hezkuntzak eta kulturak behar dituzten baliabideak xahutzen ditu egungo eredu antisozialak. Krisi garai honetan, hori oso larria da. Baliabideak beste esparru batzuetan erabili beharko lirateke, beharrak benetakoak diren esparruetan».\nAbiarazi nahi dituzten azpiegitura proiektuek ingurumenari «kalte handia» eragingo lioketela salatu dute, gainera. «Natur baliabideak suntsitzen eta landa guneak jendez husten ari dira. Gure herrialdea metropolizatzen dihardute». Gainera, nabarmendu dute azpiegitura horiek ez dutela inolako errentagarritasun sozio-ekonomikorik sortzen, egitasmo horiek defendatzen dituztenek hori esan badute ere. Sortzen diren lanpostuek oso baldintza prekarioak dituztela salatu dute.\nHalaber, egungo gizarte eredua defendatzen dutenen jokabidea gaitzetsi dute. «Zenbait ordezkari politikok erakundeetan gure ahotsa isilarazi eta proiektu txikitzaileen aldeko presioa mantendu nahi dute. Proiektu horien atzean dauden interes pribatu itzelen defendatzaileak dira horiek». Hori dela eta, eztabaida bat zabaltzearen alde egin dute: «Jarrera oztopatzaileak alboratu, eta benetako eztabaida bat hasi behar dugu. Une egokia da horretarako. Herritarren parte hartzea funtsezkoa da eztabaida horretan. Urte hauetan ukatu zaion ahotsa eman behar zaio berriro ere».\nEztabaida hori bideratzeko ardura osoa erakundeen esku uztea ez dela bidea iritzi diote. «Herritarron ekimenean dago gakoa neurri handi batean. Lanean jarraitu behar dugu, lurraren defentsari eta garapen ereduaren aldaketari zor zaien garrantzia behin eta berriz aldarrikatuz. Ez gaituzte geldiaraziko proiektu txikitzaileak eteteko borrokan».\nBide horretan, azpiegitura proiektu handien aurkako mozioak onartu dituzte Gipuzkoako zenbait udaletan: Oiartzunen, Lezon, Pasaian, Hernanin, Tolosan, Zaldibian, Seguran eta Mutrikun, besteak beste. Datozen asteetan beste hainbat udaletan egingo dituzte gisa horretako proposamenak.\nGipuzkoan hasitako mugimendua Euskal Herri osora zabaltzea ere aztertzen ari dira, azpiegitura horietako asko ez baitira Gipuzkoakoak bakarrik. Hori nola egin ikusi behar dute orain: «Euskal Herri desberdin bat nahi dugu. Geldi ditzagun lehenik azpiegitura lan handien proiektuak, eta ireki diezaiogun bidea eztabaida sozialari. Beste eredu bat nahi dugu, eta landuko dugu!».\nPublicado por bizkaiabenetanmaite en 0:01\n[Berria] Gipuzkoan beste gizarte eredu bat posibl...\nManifestua / Manifiesto (1)\n"Herriak Bizirik" irratsaioa / Programa de radio "Herriak Bizirik" (1)


Pintxo-lehiaketa antolatu du Bermeok herriko ekonomia berraktibatzeko - Deia\ndeia.eus 13.07.2020 | 16:57\nBERMEO. Koronabirusak eragindako krisialdi ekonomikoaren inpaktua gutxitzeko helburuarekin, Bermeoko Udalak 'Bermeo Tuna Pintxo Tour' izeneko pintxo-lehiaketa antolatu du, uztailaren 17tik 26ra egingo dena. Ekimen hau 'Nik, BermeON' kanpainaren barruan egingo da, eta gaur goizean egin da horren aurkezpena.\nLehiaketa honen bidez hegaluze-pintxo hoberena zein den jakingo da, hori izan beharko baita pintxoen osagai nagusia. Herritarrek taberna parte hartzaileen pintxoak dastatu ahal izango dituzte eta, euren gustuaren arabera, 1etik 6ra ordenatu. Gainera, txapelketa honetan parte hartzen dutenek saria eskuratu ahal izango dute.\nHala ere, 'Bermeo Tuna Pintxo Tour' egitasmoa ez da bakarrik lehiaketa honetara mugatuko. Taberna parte hartzaileek euren pintxoak uda guztian zehar salgai izango dituzte, nahi duenak dastatu ditzan. Helburua bikoitza da, beraz: Bermeoko ekonomia berraktibatzen laguntzea eta herritarrei eta kanpotarrei hegaluzearekin egindako pintxo hoberenak eskura jartzea. Hainbeste modu daude atuna prestatzeko...\nHegaluzea Bermeoko tradizioa, Bermeoko historia da. Herriko produktua da, herrian bertan landu eta saltzen dena. Mundu mailan erreferentzia bilakatu nahi dute eta horregatik sortu zen, besteak beste, Bermeo Tuna World Capital egitasmoa. Izan ere, BTWC-i esker atunaren balio kate guztia balioan ipini nahi da. Udalaren helburua da kanpotarrek bermeotarron nortasunarekin hain lotuta dagoen hegaluzea eta Bermeo bera zuzen-zuzenean lotzea eta bide horretan pausu bat gehiago emateko, Bermeo Tuna Pintxo Tour lehiaketa martxan jarri da.\nEsan bezala, taberna parte hartzaileak 15 izango dira, eta bai taberna zein pintxoa, behar bezala identifikatuta aurkituko ditu bertaratzen denak. Izan ere, bereizgarri bat izango dute jarrita ('Bermeo Tuna Pintxo Tour' idatzita egongo da). Establezimenduek euren pintxo proposamena 12:00etatik 14:00etara eta 19:00etatik 21:00etara eskuragarri izango dute.\nGarapen estrategiak eta bizitza alternatibak EHUko ikastaroan.


Online Mailegu Azkarrak paperik gabe ▷ Diru azkarra | BBVA | BBVA\n% 4,25eko ITN finkoa (% 4,50eko UTBa) nomina edo pentsioa BBVAn helbideratuta.\n% 5,25era arteko ITN finkoa (% 5,54ko UTBa) nomina edo pentsioa helbideratu gabe.\nNomina edo pentsioa BBVAn helbideratzea erabakitzen baduzu, % 1 txikiagoa izango da dokumenturik gabeko online mailegu bizkorraren interes tasa:\nNomina edo pentsioa helbideratu gabe\n% 5,25eko ITN finkoa (% 5,54ko UTBa)\nNomina edo pentsioa helbideratuta\n% 4,25eko ITN finkoa (% 4,50eko UTBa)\nNomina edo pentsioa helbideratu gabe % 5,25eko ITN finkoa (% 5,54ko UTBa)\nNomina edo pentsioa helbideratuta % 4,25eko ITN finkoa (% 4,50eko UTBa)\nNola funtzionatzen dute Online Mailegu Azkarrek?\nGozatu paperik gabeko mailegu azkarrez bankuz aldatu beharrik gabe\nNahiz eta konturik ez izan BBVAn, Dokumenturik Gabeko Online Mailegu Azkarrarekin nomina edo pentsio bat besterik ez duzu behar 3.000 €-tik 20.000 €-ra arte eskatu ahal izateko, % 4,25etik aurrerako ITN finkoarekin (% 4,50eko UTBa) nomina edo pentsioa BBVAn helbideratuta baldin baduzu, eta % 5,25era arteko ITN finkoarekin (% 5,54ko UTBa) nomina edo pentsioa BBVAn helbideratu gabe, 96 kuotetan (8 urtean) itzultzeko.\nGainera, nahi izanez gero, ez duzu dokumentazio finantzariorik bidali beharko online kreditu bizkor hau eskatzeko, ohiko bankuarekin modu seguru eta anonimoan jarriko baikara harremanetan zure datu ekonomikoak kontsultatzeko, zure sarbide gakoak erabilita. Horrela, gutxi gorabehera 8 lanordutan izango duzu dirua, zuk aukeratutako kontuan.\nBaina, nahiago baduzu, dokumentazioa (IFZ, nomina, lan bizitza...) bidalita ere eska dezakezu mailegu azkarra.\nNahi baduzu, oso erraza da hura eskatzea\nKalkulatu hileko kuota.\nJaso erantzuna eta gozatu zure Online Mailegu Bizkorraz\nEskatu zure sareko mailegu azkarra\nZer komisio ditu online mailegu bizkorrak?\nDokumenturik gabeko Online Mailegu Azkarrak %2,30eko irekitze komisioa du. Hala ere, 2022ko uztailaren 25era arte, komisio hori 0 € da.\nBBVAren bezero izan beharra dut mailegu azkar hori paperik eman gabe eskatzeko?\nEz. Paperik gabeko Mailegu Azkarrak egun BBVAn konturik ez duten pertsonei zuzenduta dago.\nZenbat denbora beharko dut mailegua nire kontuan izateko?\nDirua sinatu eta 72 orduko epean emango dizugu, adierazten diguzun kontu korrontean.\nDirua berehala behar baduzu, unean jasoko duzu, BBVAn Komisiorik Gabeko Online Kontu bat irekitzea erabakitzen baduzu.\nZer kontu ireki behar dut mailegua BBVAn helbideratzen badut?\nKomisiorik gabeko Online kontu bat irekiko duzu Ahora zordunketa txartel batekin, hori ere komisiorik gabe.\nZenbat diru eska dezaket mailegu bizkor honekin?\nDiruaren maileguak 3.000 €-tik 20.000 €-ra bitartean eskatzen dira. Kantitate txikiagoa behar baduzu, gure kreditu-txarteletako bat eska dezakezu.\nZenbat titular izan ditzake?\nBBVAren dokumenturik gabeko mailegu bizkorrak titular bakarra izan dezake.\nHori gertatuko balitz, dagozkion interesak ezarriko zaizkizu atzerapenagatik. Gainera, ordainketak ez egiteak ondorio ekonomiko larriak ekar diezazkizuke (adibidez, ondasunak saltzera behartuta egotea), eta zailtasunak beste kreditu azkar batzuk lortzeko.\nITNa (Interes-tasa nominala) bankuari dirua uztearen truke ordaintzen zaiona da. ITNa normalean UTBa baino baxuagoa izan ohi da eta ez du balio mailegu desberdinen arteko prezioa alderatzeko; izan ere, soilik interes-tasa hartzen du barne eta ez eragiketaren gastu guztiak.\nPaperik gabeko BBVA Mailegu Azkarra ematea BBVAk aurretik onartzearen mende dago.\nOnline mailegu azkarra


Firefox OSen keinua - Talaios Koop.\n2013-05-18 KolaborazioakGorka Julio\nEgilea: robpegoraro | Lizentzia: cc-by-nc-sa\nBereziki, Julen Ruizen hitzaldia izan da interesgarria. Firefox OS sakelakoentzako sistema eragileari buruzko informazioa eman digu. Azken asteetan, Firefox OS albiste izan da, garatzaileentzako sakelakoak lortzeko aukera eman duelako.\nHala ere, hortik harago ere joan da Julenen hitzaldi erradikala. Erradikala, bai, baina ez bortitza edo bat-batekoa izategatik, baizik eta errora joan delako. Sakelakoen ekosistemetan aplikazioa erroa dela sinetsarazi nahi badigute ere, erroa weba dela nabarmendu du. Horixe da, Firefox OS-ek proposatzen duena. Denok ezagutzen ditugun teknologia estandar horiek oinarritzat hartuta sakelakoentzako ekosistema irekiak sortzerik badagoela.\nErrora ez ezik, sustraietara ere jo du Julenek, kasu honetan Mozilla komunitatea aipatzeko. Mozilla proiektua aurrera eraman duen komunitate globala baita proiektu honen bultzatzailea. Komunitatearen garrantzia azpimarratu nahi izan du, baina baita bere misioa ere, «gailua edo kokapena edozein dela ere, edozeinek atzi dezakeen weba sortzen laguntzea».\nSakelakoen aplikazioen eta Webaren arteko lotura zalantzan jarriko duenik izango da, baina Firefox OSen mezua argia da, eta Mozillaren misioarekin erabat bat dator. Aplikazioak baztertu behar ez diren aukera bat dira, baina ez da amaitu behar aplikazioen bidez webak ekarritako oparotasuna. Julenek esaldi batekin azpimarratu zuen: «Benetan natiboa weba da».\nEz dakit Firefox OSek arrakasta izango duen, baina ez ninduke harrituko urte pare batean %10-15eko merkatu kuota lortzea. Oraindik ere , egongo da esango duenik ez dela nahikoa gauzak aldatzeko, baina Ernaieko gazteek beren webgunea itxi ondoren ireki duten blogean esan bezala, keinu batekin hasten da dena.\nTags: donostia, euskara, firefox os, fundazioa, IEB2013, Miramon, mozilla\nPrevious post IEB2013 laburpen mugikorra Next post Google I/O 2013: Zer berri?\nRT @TalaiosKoop: Firefox OSen keinua: Informatikari Euskaldunen Bilkuraren 2013… http://t.co/2dSIQzvtWw


Igorreko Udala - Alkarteak: kultur eta kirol taldeak\nAlkarteak: kultur eta kirol taldeak\nIgorreko entitateen arteko hitzarmena, arlo sozio-kulturalean euskararen erabilera bultzatzeko\nEuskarak gero eta toki zabalagoa dauka oraintsu arte arrotz edo debekatuak izan diran arloetan: administrazioan, enpresetan eta komunikabide modernoetan, esaterako.\nHalanda be, legeek aitortzen deuskuezan eskubideek eta agintariek jar leikiezan bitartekoek balio gitxi eukiko dabe herritarrok ez badogu geure hizkuntza eguneroko jardunean erabilten.\nHorregaitik, berebiziko garrantzia hartzean dabe herriko alkarteek, hauek betetzen dabe-eta, hein handi baten geure aisialdia. Euskararen berreskuratze, modernotze eta zabalkuntzaren prozesuan protagonistak izan daitezan urratsak emon doguz azken urteotan eta emongo doguz hemendik aurrera be:\nOrain arteko urratsak eta asmoak\nHona hemen gaia bideratuteko oin arte eman diran urratsak eta aurrera begirako asmoak:\n2006an herriko talde eta entitateen zerrenda hartu eta, batik bat, ume eta gazteekaz lanean zebiltzan guztiekaz harremanetan jarri zan Igorreko Euskera Plana. Helburua talde horietako barne funtzionamendua eta kanpora begirako jarduerak zein hizkuntzatan egiten ziran jakitea zan; hau da, hizkuntzaren inguruko diagnosia egitea.\nDiagnostikoa eginda, ez jakon jarraipen zehatzik egin eta 2011n berriro ekin deutsogu lanari. Igorren dagozan kirol eta kultur talde guztiengana jo dogu eta galdetegi baten bidez hizkuntza-egoeraren berri jaso dogu.\nUrriaren 27an elkarte guztietako ordezkariekaz egin dogun batzarrean, alkarteetan euskeraren erabilera bultzatzeko alkarlanean emon leikezan aurrerapausoak aztertu doguz; besteak beste, udalagaz euskeraren erabilera eta presentzia arautzeko hitzarmen bat sinatzea.\nHitzarmen-proposamenari baietza emon jako eta abenduaren 3an, Euskeraren Nazioarteko Egunean, ekitaldi publiko baten bidez Hitzarmenaren sinaketa publikoa egin dogu.\nHitzarmena ikusi (PDF 177KB)\nGonbidapena (PDF 755KB)


Hezkuntza sailak Gizarte Ekimeneko ikastetxeetako gatazkan daukan ardura bere gain hartu gabe eta gatazka bideratzeko proposamenik egin gabe jarraitzen du | LAB SINDIKATUA\nIrakaskuntza Gizarte ekimeneko ikastetxeak Hezkuntza sailak Gizarte Ekimeneko ikastetxeetako gatazkan daukan ardura bere gain hartu gabe...\nSindikatuon ustez, gobernuak gaurko bilera gatazka honetan eskuhartzeren bat izaten ari denaren itxura hutsa egiteko erabili nahi izan du.\nDeialdi honen aurrean, atzo bertan Hezkuntza sailak publikoki adierazi zuen ez duela sindikatuok deitutako bilera horretara joateko asmorik. Aldi berean aste honen hasieran, gaur izan den bilerara deitu gintuen sindikatuok.\nGaurko bileran Hezkuntza Sailak adierazitakoaren baitan, gizarte ekimeneko ikastetxeetako gatazkan duen ardura bere gain hartzeko asmorik gabe eta gatazka bideratzeko pausorik emateko asmorik gabe jarraitzen du. Gaurkoan ere, gela itxieragatik lanpostua gal dezaketen langileen birkokapenaren inguruan aritu nahi izan du soilik; eta gai honetan bertan ere, jadanik aldez aurretik eginda zuen eta gabezia nabariak dituen planteamenduarekiko aldaketarik ez du aurkeztu.\n•\tLangile kolektibo ugari proposamenetik at uzten ditu: Lanbide Heziketakoak, Batxilergokoak, Hezkuntza laguntza espezialistak, eta bereziki larria gela itxieragatik lanpostua lehenengo galduko duten 0-3 etapako langileak ere.\n•\tBirkokapenerako kontratazio irizpide objetiborik ez du zehazten\n•\tBirkokapena ahalbidetzeko bultzatuko liratekeen lanpostuak prekarioak lirateke, lanaldi patzialekoak alegia\n•\tBi urterako indarraldia izango luke, ondoren aplikatzen jarraitzeko inolako bermerik gabe.\nSindikatuok gai honi buruz izan ditugun bileretan balorazio hau helarazi diogun arren eta bermedun birkokapen baterako proposamenak helarazi badizkiogu ere, hezkuntza sailak ez ditu momentuz aintzat hartu.\nAgerikoa da beraz, gaurko bilera deialdiaren helburu bakarra, sindikatuok egindako bilera deialdiak suposatu dion interpelazioaren aurrean, gatazka honetan eskuhartzeren bat izaten ari denaren itxura hutsa ematea izan dela.\nBeraz, egoera hau izanik, LAB, ELA, STEILAS, CCOO eta UGT sindikatuok, biharko bilerarako deialdian berresten gara, eta hezkuntza sailari eskatzen diogu, gatazka hau bideratzeko daukan ardura bere gain har dezala, eta biharko sindikatuok deitua daukagun bilerara langileen eskaerei erantzunez gatazkari irtenbide egoki bat emateko planteamenduak ekar ditzala behingoz. Patronalari ere, sindikatu guztiok martxoan helarazitako dokumentuan jasotzen diren edukien ildotik doazen proposamenak mahi gaineratzeko eskatzen diegu biharko bileran.